ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ σχετικά με τις δραστηριότητες του Ευρωπαϊκού Ταμείου προσαρμογής στην παγκοσμιοποίηση το 2011 /* COM/2012/0462 final */





ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ σχετικά με τις δραστηριότητες του Ευρωπαϊκού Ταμείου προσαρμογής στην παγκοσμιοποίηση το 2011 ΠΙΝΑΚΑΣ ΠΕΡΙΕΧΟΜΕΝΩΝ 1........... Εισαγωγή...................................................................................................................... 5 2........... Επισκοπηση των δραστηριοτητων του ΕΤΠ κατά το 2011........................................... 5 3........... Μέτρα που λήφθηκαν σε συνέχεια της ετήσιας έκθεσης του 2010 για τις δραστηριότητες του ΕΤΠ 6 4........... Αναλυση των δραστηριοτήτων του ΕΤΠ το 2011......................................................... 8 4.1........ Αιτήσεις που ελήφθησαν.............................................................................................. 8 Πίνακας 1 — Παραληφθείσες αιτήσεις το 2011......................................................................... 9 4.1.1..... Παραληφθείσες αιτήσεις ανά κράτος μέλος και τομέα................................................ 9 4.1.2..... Παραληφθείσες αιτήσεις ανά ζητηθέν ποσό............................................................... 10 4.1.3..... Παραληφθείσες αιτήσεις ανά αριθμό εργαζομένων για τους οποίους ζητήθηκε βοήθεια 10 4.1.4..... Παραληφθείσες αιτήσεις ανά ζητηθέν ποσό για κάθε εργαζόμενο............................ 10 4.1.5..... Παραληφθείσες αιτήσεις ανά κριτήριο παρέμβασης.................................................. 11 4.2........ Χορηγηθείσες συνεισφορές....................................................................................... 11 Πίνακας 2 — Λεπτομερή στοιχεία των χορηγηθεισών συνεισφορών το 2011........................ 12 Πίνακας 3 — Χορηγηθείσες συνεισφορές του ΕΤΠ το 2011: προφίλ των εργαζoμένων......... 13 4.2.1..... Ενέργειες που χρηματοδοτήθηκαν από τη βοήθεια του ΕΤΠ...................................... 14 4.2.2..... Συμπληρωματικότητα με ενέργειες χρηματοδοτούμενες από τα διαρθρωτικά ταμεία και ειδικότερα από το Ευρωπαϊκό Κοινωνικό Ταμείο (EΚΤ)......................................................................... 14 4.3........ Υποθέσεις που δεν πληρούν τις προϋποθέσεις για οικονομική συνεισφορά από το ΕΤΠ 15 4.4........ Επιτευχθέντα αποτελέσματα μέσω του ΕΤΠ:............................................................. 15 4.4.1..... Τελικές εκθέσεις που παραλήφθηκαν από κράτη μέλη το 2011 σχετικά με την υλοποίηση των οικονομικών συνεισφορών.............................................................................................................. 16 4.4.2..... Σύνοψη αποτελεσμάτων και ορθών πρακτικών που αναφέρθηκαν το 2011............... 16 Πίνακας 4 — Τελικές εκθέσεις που υποβλήθηκαν το 2011 — συνολικά αποτελέσματα........ 18 4.4.3..... Λεπτομερή στοιχεία των υλοποιηθέντων μέτρων, όπως ανακοινώθηκαν στις Τελικές Εκθέσεις που παραλήφθηκαν το 2011............................................................................................... 19 4.5........ Αναθεώρηση μετά το 2013......................................................................................... 21 4.6........ Δημοσιονομική έκθεση.............................................................................................. 22 4.6.1..... Κονδύλια που συνεισέφερε το ΕΤΠ........................................................................... 22 4.6.2..... Δαπάνες τεχνικής βοήθειας........................................................................................ 23 Πίνακας 5 — Δαπάνες τεχνικής βοήθειας το 2011................................................................... 23 4.6.3..... Παρατυπίες που αναφέρθηκαν ή έκλεισαν................................................................. 24 4.6.4..... Κλείσιμο των χρηματοδοτικών συνεισφορών του ΕΤΠ............................................. 24 Πίνακας 6 — Υποθέσεις που έκλεισαν το 2011....................................................................... 24 4.6.5..... Λοιπές επιστροφές..................................................................................................... 25 4.7........ Δραστηριότητες τεχνικής βοήθειας που ανέλαβε η Επιτροπή.................................... 25 4.7.1..... Πληροφόρηση και δημοσιότητα................................................................................. 25 4.7.2..... Συσκέψεις με τις εθνικές αρχές και τα ενδιαφερόμενα μέρη του ΕΤΠ...................... 27 4.7.3..... Σχεδιασμός ηλεκτρονικού εντύπου αιτήσεων............................................................ 27 4.7.4..... Δεύτερο στατιστικό πορτρέτο ΕΤΠ 2007-2011.......................................................... 27 4.7.5..... Μεσοπρόθεσμη αξιολόγηση του ΕΤΠ........................................................................ 27 5........... Τάσεις......................................................................................................................... 28 6........... Συμπέρασμα............................................................................................................... 34 Παραρτημα 1 — αιτησεις EΤΠ ανα κατηγορία οικονομικής δραστηριότητας μέχρι τις Δεκεμβρίου 2011 (97 αιτησεις).................................................................................................................................... 36 Παραρτημα 2 —Επισκοπηση των αιτησεων ΕΤΠ μέχρι τις 31 Δεκεμβρίου 2011 ανά κράτος μέλος και τυπο αίτησησ ( κριτηρια άρθρου 1 σε )............................................................................................. 40 1. Εισαγωγή Το Ευρωπαϊκό Ταμείο Προσαρμογής στην Παγκοσμιοποίηση («ΕΤΠ») συστάθηκε με τον κανονισμό (ΕΚ) αριθ.1927/2006[1] με σκοπό την επίδειξη αλληλεγγύης και την παροχή στήριξης προς τους εργαζομένους που απολύονται εξαιτίας σοβαρών διαρθρωτικών αλλαγών στη μορφή του παγκόσμιου εμπορίου. Σκοπός του Ταμείου είναι να αποτελέσει ένα μέσο για τον συγκερασμό του γενικού μακροπρόθεσμου οφέλους από το ανοιχτό εμπόριο στην ανάπτυξη και στην απασχόληση με τις βραχυπρόθεσμες αρνητικές συνέπειες που μπορεί να έχει η παγκοσμιοποίηση και ειδικά στην απασχόληση των πλέον ευάλωτων και με πολύ χαμηλή εξειδίκευση εργαζομένων. Οι κανόνες τροποποιήθηκαν με τον κανονισμό (ΕΚ) αριθ. 546/2009 της 18ης Ιουνίου 2009[2] ώστε να ανταποκρίνονται πιο αποτελεσματικά στην παγκόσμια χρηματοπιστωτική και οικονομική κρίση. Στο άρθρο 16 του κανονισμού (EK) αριθ. 1927/2006 απαιτείται από την Επιτροπή να αποστέλλει στο Ευρωπαϊκό Κοινοβούλιο και στο Συμβούλιο, πριν από την 1η Ιουλίου κάθε έτους, ποσοτική και ποιοτική έκθεση σχετικά με τις δραστηριότητες του ΕΤΠ κατά το προηγούμενο έτος. Η έκθεση πρέπει να εστιάζεται κυρίως στα αποτελέσματα που επιτεύχθηκαν μέσω του ΕΤΠ και πρέπει, ειδικότερα, να περιλαμβάνει στοιχεία σχετικά με τις αιτήσεις που υποβλήθηκαν, τις αποφάσεις που εκδόθηκαν και τις ενέργειες που χρηματοδοτήθηκαν, περιλαμβανομένης και της συμπληρωματικότητάς τους με ενέργειες που χρηματοδοτήθηκαν από τα διαρθρωτικά ταμεία, και ιδίως από το Ευρωπαϊκό Κοινωνικό Ταμείο (ΕΚΤ), καθώς και σχετικά με το κλείσιμο των χρηματοδοτικών συνεισφορών. Πρέπει επίσης να παρέχει τεκμηριωμένα στοιχεία για τις αιτήσεις που απορρίφθηκαν λόγω έλλειψης επαρκών πιστώσεων ή μη επιλεξιμότητας. 2. Επισκοπηση των δραστηριοτητων του ΕΤΠ κατά το 2011 Κατά το 2011, η Επιτροπή έλαβε 26 αιτήσεις για συνεισφορές από το ΕΤΠ, αριθμό κατά τι χαμηλότερο από ό,τι το 2010 (31 αιτήσεις). Λεπτομερή στοιχεία για τις αιτήσεις δίνονται στην ενότητα 4.1 και στον πίνακα 1. Η αρχή του προϋπολογισμού έλαβε 22 αποφάσεις για την κινητοποίηση του ΕΤΠ κατά το 2011 για συνολικό ποσό 128 167 758 ευρώ, που αντιστοιχεί σε αύξηση 54.1 % της συγχρηματοδότησης ΕΤΠ σε σύγκριση με το 2010. Λεπτομερή στοιχεία για τις χορηγηθείσες συνεισφορές παρατίθενται στην ενότητα 4.2 και στους πίνακες 2 και 3. Η Επιτροπή παρέλαβε εννέα τελικές εκθέσεις για την εκτέλεση των συνεισφορών του ΕΤΠ το 2011. Λεπτομερή στοιχεία για τα επιτευχθέντα αποτελέσματα δίνονται στην ενότητα 4.4 και στον πίνακα 4. Πέντε συνεισφορές ΕΤΠ που χορηγήθηκαν κατά τα προηγούμενα έτη έχουν ολοκληρωθεί (αναλυτικά στοιχεία στην ενότητα 4.6.4 και στον πίνακα 6). Στοιχεία της τεχνικής συνδρομής με πρωτοβουλία της Επιτροπής (άρθρο 8 παράγραφος 1 του κανονισμού ΕΤΠ) παρέχονται στην ενότητα 4.6.2 και στον πίνακα 5. Κατά το 2011, η Επιτροπή υπέβαλε στο Ευρωπαϊκό Κοινοβούλιο και στο Συμβούλιο πρόταση επέκτασης της προσωρινής «παρέκκλισης λόγω κρίσης» (εφαρμοζόμενη στις αιτήσεις ΕΤΠ που υποβλήθηκαν μέχρι τις 30.12.2011) μέχρι το τέλος του 2013. Λεπτομέρειες δίδονται στην ενότητα 3. Η Επιτροπή υπέβαλε πρόταση κανονισμού στο Ευρωπαϊκό Κοινοβούλιο και στο Συμβούλιο για την περίοδο 2014-2020. Λεπτομέρειες δίδονται στην ενότητα 4.5. 3. Μέτρα που λήφθηκαν σε συνέχεια της ετήσιας έκθεσης του 2010 για τις δραστηριότητες του ΕΤΠ Κανονισμός (ΕΚ) αριθ. 546/2009 για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του ΕΤΠ Κατά το 2009 τροποποίηση του κανονισμού (EΚ) αριθ. 1927/2006 με τις προσωρινές και μόνιμες τροποποιήσεις της επέφερε περαιτέρω σημαντικές βελτιώσεις στο ΕΤΠ, παρέχοντας καλύτερες συνθήκες στα κράτη μέλη όσον αφορά την από μέρους τους υποβολή αίτησης συγχρηματοδότησης στο ΕΤΠ σε υποστήριξη της ανταπόκρισής τους ΕΤΠ στον αρνητικό αντίκτυπο που είχε η παγκόσμια χρηματοπιστωτική και οικονομική κρίση επί της απασχόλησης. Η υποβολή αίτησης για υποστήριξη από το ΕΤΠ κατέστη κατά πολύ ευχερέστερη μέσω της «παρέκκλισης λόγω κρίσης»[3] που επιτρέπει στο ΕΤΠ την υποστήριξη εργαζομένων που απολύονται ως αποτέλεσμα παγκόσμιας χρηματοπιστωτικής και οικονομικής κρίσης και αυξάνει τη συνεισφορά του ΕΤΠ από 50% σε 65% του συνολικού κόστους. Οι μόνιμες αλλαγές, ήτοι η μείωση κατώτατου ορίου από 1 000 σε 500 απολύσεις και η επέκταση της περιόδου εφαρμογής από 12 σε 24 μήνες από την ημερομηνία της αίτησης, είχε επίσης έναν θετικό αντίκτυπο: κατέστη δυνατό στα κράτη μέλη να ζητούν υποστήριξη του ΕΤΠ για εργαζόμενους που απολύθηκαν από μικρότερες επιχειρήσεις και να προγραμματίζουν μεγαλύτερης διάρκειας υποστήριξη για τους εργαζόμενους απ' ό,τι ήταν δυνατόν στο παρελθόν. Ο αντίκτυπος της μεγαλύτερης διάρκειας της υποστήριξης του ΕΤΠ για την απασχόληση και την απασχολησιμότητα των απολυμένων εργαζομένων θα είναι εμφανής μετά την ολοκλήρωση των σχεδίων. Κατά το πρώτο τρίμηνο του 2011 η Επιτροπή διοργάνωσε διαβουλεύσεις με εκπροσώπους των κρατών μελών, τους φορείς υλοποίησης και τους κοινωνικούς εταίρους σχετικά με το αν θα παραταθεί ή όχι η «παρέκκλιση λόγω κρίσης» πέραν του 2011 και, παράλληλα, σχετικά με το μέλλον του ΕΤΠ μετά το 2013 (βλ. επίσης ενότητα 4.5). Τον Ιούνιο του 2011, η Επιτροπή εξέδωσε πρόταση[4] για την επέκταση της «παρέκκλισης λόγω κρίσης» μέχρι τέλους του 2013, η οποία υιοθετήθηκε πλήρως από το Ευρωπαϊκό Κοινοβούλιο στις 21 Σεπτεμβρίου 2011. Εντούτοις, παρά τις εκτεταμένες συζητήσεις στο Συμβούλιο και διάφορες συμβιβαστικές λύσεις, η πρόταση της Επιτροπής δεν έλαβε ενισχυμένη πλειοψηφία στο Συμβούλιο. Καθώς δεν επετεύχθη πολιτική συμφωνία ως προς την επέκταση της «παρέκκλισης λόγω κρίσης», από τις 31 Δεκεμβρίου 2011 οι αιτήσεις για υποστήριξη από το ΕΤΠ δύνανται να αιτιολογηθούν μόνο για λόγους διαρθρωτικών αλλαγών στα παγκόσμια εμπορικά πρότυπα και το ποσοστό συγχρηματοδότησης μειώθηκε στο αρχικό 50 % του συνόλου του επιλέξιμου κόστους. Διευκόλυνση της λήψης αποφάσεων επί των αιτήσεων για το ΕΤΠ: νέα διαδικασία για την υποβολή προτάσεων στο Συμβούλιο και στο Ευρωπαϊκό Κοινοβούλιο Οι συνεισφορές του ΕΤΠ που χορηγήθηκαν το 2011 αποτέλεσαν αντικείμενο επεξεργασίας βάσει των νέων διαδικασιών λήψης αποφάσεων του ΕΤΠ που θεσπίστηκαν περί τα τέλη του 2009. Οι προσπάθειες που άρχισαν το 2010 για επιτάχυνση της διαδικασίας λήψης αποφάσεων στο πλαίσιο των κανόνων του παρόντος κανονισμού συνεχίστηκαν το 2011, και ειδικότερα στο πλαίσιο των διαβουλεύσεων για την περίοδο μετά το 2011 και μετά το 2013. Πραγματοποιήθηκαν προπαρασκευαστικές εργασίες για ένα ειδικό σεμινάριο για εκπροσώπους των κρατών μελών (που έλαβε χώρα τον Μάρτιο του 2012), ώστε να αντιμετωπιστούν διάφορα θέματα σχετικά με την αποτελεσματική εφαρμογή του Ταμείου. 4. Αναλυση των δραστηριοτήτων του ΕΤΠ το 2011 4.1. Αιτήσεις που ελήφθησαν Οι 26 αιτήσεις που ελήφθησαν από την Επιτροπή το 2011 (βλ. Πίνακα 1) ήταν κατά πέντε λιγότερες από ό,τι το 2010 (31 αιτήσεις[5]). Ο κανονισμός (EΚ) αριθ. 546/2009, που εγκρίθηκε στις 18 Ιουνίου 2009, εφαρμόζεται σε όλες αυτές (ήτοι ποσοστό συγχρηματοδότησης 65 %, 24μηνη περίοδος υλοποίησης από την ημερομηνία της αίτησης, κ.λπ.). Περί το τέλος του 2011 παρατηρήθηκε σημαντική αύξηση σε αιτήσεις σχετιζόμενες με την κρίση, πράγμα που δείχνει ότι τα κράτη μέλη επεδίωξαν να επωφεληθούν όσο το δυνατόν περισσότερο από τις βελτιωμένες διατάξεις της «παρέκκλισης λόγω κρίσης» πριν από τη λήξη τους τον Δεκέμβριο του 2011: 12 από τις 18 αιτήσεις που υποβλήθηκαν από κράτη μέλη τον Δεκέμβριο του 2011 σχετίζονταν με την κρίση. Οι 26 αιτήσεις υποβλήθηκαν από 10 κράτη μέλη, αφορούσαν 16.870 απολυμένους εργαζόμενους και ζητούσαν από το ΕΤΠ ένα συνολικό ποσό ύψους 77.546.044 ευρώ. Τα ποσά που δεν έχουν ακόμη εγκριθεί είναι ενδεικτικά, καθώς δύνανται ακόμη να αλλάξουν στη διάρκεια της φάσης αξιολόγησης. Δύο κράτη μέλη υπέβαλαν για πρώτη φορά αίτηση το 2011: η Ελλάδα και η Ρουμανία. Πίνακας 1 — Παραληφθείσες αιτήσεις το 2011 4.1.1. Παραληφθείσες αιτήσεις ανά κράτος μέλος και τομέα Οι 26 αιτήσεις αφορούν 20 τομείς[6]. Οκτώ από αυτούς είναι τομείς για τους οποίους υποβλήθηκε για πρώτη φορά αίτηση ΕΤΠ το 2011: επισημαίνονται με υπογράμμιση στον παρακάτω πίνακα. Αυστρία (3 αιτήσεις: οδικές μεταφορές, προϊόντα καπνού, δραστηριότητες κοινωνικής εργασίας,), Δανία (δύο αιτήσεις: ηλεκτρονικός εξοπλισμός, ναυπηγική), Γερμανία (μία αίτηση: αυτοκινητοβιομηχανία), Ελλάδα (μία αίτηση: λιανικό εμπόριο), Ιταλία (επτά αιτήσεις: κατασκευή κτιρίων, κεραμικά, οικιακές συσκευές, υπηρεσίες ΤΠΕ, αποθήκευση και φύλαξη, ηλεκτρονικός εξοπλισμός, μοτοσικλέτες), Κάτω Χώρες (τρεις αιτήσεις: κατασκευή κτιρίων, ειδικευμένες κατασκευαστικές δραστηριότητες, βασικά μέταλλα), Πορτογαλία (μία αίτηση: αυτοκινητοβιομηχανία), Ρουμανία (μία αίτηση: κινητά τηλέφωνα), Ισπανία (έξι αιτήσεις: κατασκευή κτιρίων, βιομηχανία επεξεργασίας μετάλλου, κατασκευή υποδημάτων, ξυλουργία και επιπλοποιΐα), Σουηδία (μία αίτηση: φαρμακοβιομηχανία ). 4.1.2. Παραληφθείσες αιτήσεις ανά ζητηθέν ποσό Το κράτος μέλος που υποβάλει αίτηση για στήριξη από το ΕΤΠ πρέπει να σχεδιάσει ένα συντονισμένο σύνολο μέτρων που να ανταποκρίνεται με τον καλύτερο δυνατό τρόπο στα χαρακτηριστικά των δικαιούχων εργαζομένων, καθώς και να αποφασίσει το ύψος της συνεισφοράς που θα ζητήσει. Ο κανονισμός για το ΕΤΠ δεν προτείνει ούτε περιορίζει το συνολικό ύψος της ζητούμενης συνεισφοράς, αλλά η αξιολόγηση της αίτησης από την Επιτροπή ενδέχεται να εγείρει ζητήματα που οδηγούν το κράτος μέλος να αναθεωρήσει το προτεινόμενο σύνολο εξατομικευμένων υπηρεσιών, μεταβάλλοντας έτσι το ζητούμενο ποσό. Οι συνεισφορές που ζητήθηκαν από το ΕΤΠ το 2011 κυμάνθηκαν από 1 125 605 ευρώ έως 6 838 650 ευρώ (μέσος όρος 2 982 540 ευρώ). 4.1.3. Παραληφθείσες αιτήσεις ανά αριθμό εργαζομένων για τους οποίους ζητήθηκε βοήθεια Ο συνολικός αριθμός εργαζομένων που καλύπτονται από τα μέτρα που προτάθηκαν για συγχρηματοδότηση από το ΕΤΠ ήταν 16 870, που αντιστοιχεί στο 72 % περίπου του συνολικού αριθμού εργαζομένων που απολύθηκαν (περίπου 23 500 απολύσεις δηλώθηκαν από τα 10 κράτη μέλη στις 26 αιτήσεις που υποβλήθηκαν). οι αριθμοί κυμάνθηκαν από 153 έως 1 517 δικαιούχους εργαζόμενους, με τρεις αιτήσεις να αφορούν περισσότερους από 1 000 και έξι αιτήσεις να αφορούν λιγότερους από 500 εργαζόμενους. Ο αριθμός των εργαζομένων που πλήττονται από συμβάν απόλυσης και είναι δικαιούχοι στήριξης ΕΤΠ δύνανται να διαφέρουν, λόγω του ότι το αιτούν κράτος μέλος δύναται να αποφασίσει να εστιάσει τη συνδρομή ΕΤΠ μόνο σε συγκεκριμένες ομάδες εργαζομένων, όπως εκείνοι που αντιμετωπίζουν εξαιρετικές δυσχέρειες να παραμείνουν στην αγορά εργασίας και/ή εκείνους που χρειάζονται περισσότερο συνδρομή. Ορισμένοι από τους θιγόμενους εργαζόμενους ενδέχεται να λαμβάνουν συνδρομή εκτός του ΕΤΠ, ενώ άλλοι ενδέχεται να εξεύρουν νέες θέσεις εργασίας από μόνοι τους ή να αποφασίσουν να ζητήσουν πρόωρη συνταξιοδότηση, πράγμα που σημαίνει ότι δεν θα μπορούσαν να αποτελέσουν αντικείμενο μέτρων ΕΤΠ. 4.1.4. Παραληφθείσες αιτήσεις ανά ζητηθέν ποσό για κάθε εργαζόμενο Σύμφωνα με τον κανονισμό, επαφίεται στο αιτούν κράτος μέλος να προτείνει τη δέσμη εξατομικευμένων υπηρεσιών για τους απολυμένους εργαζόμενους για τους οποίους προορίζεται η βοήθεια. Το ζητούμενο ποσό ανά θιγόμενο εργαζόμενο μπορεί, επομένως, να ποικίλλει ανάλογα με τη σοβαρότητα της απόλυσης, την κατάσταση της πληττόμενης αγοράς εργασίας, τις προσωπικές περιστάσεις των εργαζομένων για τους οποίους προορίζεται η βοήθεια, τα μέτρα που έχει ήδη λάβει το κράτος μέλος, καθώς και το κόστος παροχής των υπηρεσιών στο οικείο κράτος μέλος ή στην οικεία περιφέρεια. Αυτό εξηγεί γιατί τα ποσά που προτείνονται ανά εργαζόμενο το 2011 κυμαίνονται από ελαφρά άνω των 1 200 ευρώ έως άνω των 19 000 ευρώ. 4.1.5. Παραληφθείσες αιτήσεις ανά κριτήριο παρέμβασης Από τις 26 υποβληθείσες αιτήσεις, 20 (το 77%) αφορούσαν τη στήριξη εργαζόμενων που απολύθηκαν ως άμεσο αποτέλεσμα της παγκόσμιας χρηματοπιστωτικής και οικονομικής κρίσης (άρθρο 1(1α) του τροποποιημένου κανονισμού), ενώ οι υπόλοιπες έξι αιτήσεις (το 23%) υποβλήθηκαν με βάση τις μεγάλες διαρθρωτικές αλλαγές στη μορφή του παγκόσμιου εμπορίου λόγω παγκοσμιοποίησης. Οκτώ αιτήσεις βασίζονταν στο άρθρο 2 παράγραφος α) του κανονισμού ΕΤΠ, 15 αιτήσεις βασίζονταν στο άρθρο 2 παράγραφος β), δύο αιτήσεις αναφερόταν στο άρθρο 2 παράγραφος γ), παραπέμποντας σε εξαιρετικές περιστάσεις και μια αίτηση αναφερόταν στο άρθρο 2 παράγραφος γ), παραπέμποντας σε μικρή αγορά εργασίας. 4.2. Χορηγηθείσες συνεισφορές Το 2011, η Αρχή Προϋπολογισμού έλαβε 22 αποφάσεις σχετικά με τη χρησιμοποίηση του ΕΤΠ για τη συγχρηματοδότηση ενεργών μέτρων πολιτικής σχετικά με την αγορά εργασίας (βλ. πίνακες 2 και 3 για επισκόπηση και κατανομή των χαρακτηριστικών των εργαζομένων). Πέντε από αυτές αφορούσαν αιτήσεις που υποβλήθηκαν το 2011, ενώ 16 αφορούσαν αιτήσεις που ελήφθησαν το 2010 και μια αποτελούσε απάντηση σε αίτηση που ελήφθη το 2009. Ο κανονισμός (EΚ) αριθ. 546/2009, που εγκρίθηκε στις 18 Ιουνίου 2009, εφαρμόζεται σε όλες τις χορηγηθείσες συνεισφορές (ήτοι ποσοστό συγχρηματοδότησης 65 %, 24μηνη περίοδος υλοποίησης από την ημερομηνία της αίτησης, κλπ.). Οι χορηγηθείσες συνεισφορές αφορούσαν 21 213 απολύσεις σε οκτώ κράτη μέλη, με συνολικές πληρωμές από το ΕΤΠ ύψους 128 167 758 ευρώ (το 25,6 % του μέγιστου ετήσιου ποσού που διατίθεται για το ΕΤΠ). Αυτό αντιπροσωπεύει αύξηση 54,1 % όσον αφορά τη συγχρηματοδότηση από το ΕΤΠ σε σύγκριση με το 2010 (83 171 941 ευρώ για 30 χορηγηθείσες συνεισφορές[7]). Πίνακας 2 — Λεπτομερή στοιχεία των χορηγηθεισών συνεισφορών το 2011 Πίνακας 3 — Χορηγηθείσες συνεισφορές του ΕΤΠ το 2011: προφίλ των εργαζoμένων 4.2.1. Ενέργειες που χρηματοδοτήθηκαν από τη βοήθεια του ΕΤΠ Το άρθρο 3 του κανονισμού 1927/2006 προβλέπει ότι το ΕΤΠ μπορεί να συγχρηματοδοτήσει μόνο ενεργητικά μέτρα στην αγορά εργασίας που αποσκοπούν στο να βοηθήσουν απολυμένους εργαζόμενους να επανενταχθούν στην απασχόληση. Επιπλέον, αναφέρει ότι το ΕΤΠ δύναται να συγχρηματοδοτήσει δραστηριότητες ενός κράτους μέλους στους τομείς προπαρασκευής, διαχείρισης, ενημέρωσης, δημοσιότητας και ελέγχου για τη χρήση της χρηματοδότησης («δραστηριότητες υλοποίησης», αποκαλούμενες προηγουμένως «τεχνική συνδρομή»). Τα μέτρα που εγκρίθηκαν για τις 22 χορηγηθείσες συνεισφορές του ΕΤΠ κατά το 2011 αποσκοπούσαν στην επανένταξη 21 213 απολυμένων εργαζομένων στην αγορά εργασίας. Αυτά αφορούσαν κατά κύριο λόγο εντατική, εξατομικευμένη συνδρομή στην αναζήτηση θέσης εργασίας και τη διαχείριση υποθέσεων συμπεριλαμβανομένης της αναζήτησης θέσης εργασίας με δυνητικούς εργοδότες, ποικιλία μέτρων κατάρτισης, αναβάθμισης δεξιοτήτων και επανακατάρτισης, διάφορα προσωρινά οικονομικά κίνητρα/επιδόματα για τη διάρκεια των μέτρων ενεργού υποστήριξης μέχρι την περίοδο της πραγματικής επανένταξης στην εργασία, κάποια καθοδήγηση κατά τη διάρκεια της αρχικής φάσης στη νέα εργασία και άλλους τύπους δραστηριοτήτων όπως η προαγωγή της επιχειρηματικότητας/η δημιουργία επιχειρήσεων, η υποστηριζόμενη απασχόληση και τα εφάπαξ κίνητρα απασχόλησης/πρόσληψης. Κατά το σχεδιασμό των δεσμών τους υποστήριξης, τα κράτη μέλη έλαβαν υπόψη το ιστορικό, την εμπειρία και το μορφωτικό επίπεδο των εργαζομένων, την ικανότητά τους να μετακινούνται και τις τρέχουσες ή προσδοκώμενες ευκαιρίες απασχόλησης στις υπόψη περιοχές. 4.2.2. Συμπληρωματικότητα με ενέργειες χρηματοδοτούμενες από τα διαρθρωτικά ταμεία και ειδικότερα από το Ευρωπαϊκό Κοινωνικό Ταμείο (EΚΤ) Το EΤΠ έχει σχεδιαστεί για να αυξάνει την απασχολησιμότητα και να εξασφαλίζει την ταχεία επανένταξη των απολυμένων εργαζομένων στην απασχόληση μέσω ενεργών μέτρων στην αγορά εργασίας, συμπληρώνοντας με τον τρόπο αυτό το ΕΚΤ, το οποίο αποτελεί το σημαντικότερο μέσον για την προαγωγή της απασχόλησης στην ΕΕ. Γενικά, η συμπληρωματικότητα των δύο ταμείων στηρίζεται στην ικανότητά τους να αντιμετωπίζουν τα εν λόγω ζητήματα από δύο διαφορετικές χρονικές προοπτικές: ενώ το ΕΤΠ παρέχει κατά υπόθεση προσαρμοσμένη συνδρομή σε απολυμένους εργαζόμενους ανταποκρινόμενο σε συγκεκριμένο, ευρωπαϊκής κλίμακας συμβάν ομαδικών απολύσεων, το ΕΚΤ υποστηρίζει στρατηγικούς, μακροπρόθεσμους στόχους (π.χ. αύξηση των ανθρώπινων πόρων, διαχείριση αλλαγών) μέσω εκ των προτέρων σχεδιασμένων πολυετών προγραμμάτων, οι πόροι των οποίων δεν δύνανται κανονικά να διατεθούν σε άλλους σκοπούς για την αντιμετώπιση καταστάσεων κρίσης που προκαλούνται από ομαδικές απολύσεις. Τα μέτρα του ΕΤΠ και του ΕΚΤ χρησιμοποιούνται ενίοτε για να αλληλοσυμπληρώνονται στην παροχή τόσο βραχυπρόθεσμων όσο και μακροπρόθεσμων λύσεων. Το αποφασιστικό κριτήριο είναι η δυναμική των διαθέσιμων μέσων για την αποτελεσματική βοήθεια στους εργαζόμενους και εναπόκειται στα κράτη μέλη να επιλέγουν — και να προγραμματίζουν — τα μέσα και τις ενέργειες που ενδείκνυνται καλύτερα για την επίτευξη των επιδιωκόμενων στόχων. Το περιεχόμενο της «συντονισμένης δέσμης εξατομικευμένων υπηρεσιών» που πρόκειται να συγχρηματοδοτηθεί από το ΕΤΠ πρέπει να είναι ισορροπημένο σε σχέση με άλλες ενέργειες και συμπληρωματικό ως προς αυτές. Τα μέτρα που συγχρηματοδοτούνται από το ΕΤΠ δύνανται να προχωρήσουν πέραν των συνηθισμένων μαθημάτων και ενεργειών και η πράξη έδειξε ότι το ΕΤΠ επιτρέπει στα κράτη μέλη να προσφέρουν στους απολυμένους εργαζόμενους καλύτερα προσαρμοσμένη σε αυτούς και σε βάθος συνδρομή από εκείνη που θα ήταν δυνατή χωρίς το ΕΤΠ, συμπεριλαμβανομένων μέτρων στα οποία δεν θα είχαν κανονικά πρόσβαση (π.χ. δευτεροβάθμια ή τριτοβάθμια εκπαίδευση). Το ΕΤΠ επιτρέπει στα κράτη μέλη να εστιάζουν ειδικότερα σε ευάλωτα άτομα, όπως τα άτομα με χαμηλή εξειδίκευση ή εκείνα με μεταναστευτικό ιστορικό, και να παρέχουν υποστήριξη με καλύτερη αναλογία συμβούλου - εργαζομένων και/ή επί μακρότερη χρονική περίοδο από εκείνη που θα ήταν δυνατή χωρίς το ΕΤΠ. Όλα αυτά αυξάνουν τις προοπτικές των εργαζομένων για βελτίωση της κατάστασής τους. Συγκεκριμένα παραδείγματα καλής συμπληρωματικότητας μεταξύ των διαρθρωτικών ταμείων και του ΕΤΠ αποτελεί μια υπόθεση που υποβλήθηκε από τη Δανία (ναυπηγικός τομέας) και τρεις υποθέσεις από την Ιρλανδία σχετικές με τον κατασκευαστικό τομέα. Όσον αφορά την πρώτη υπόθεση (EGF/2010/025 DK/Odense Steel Shipyard), τα μέτρα του ΕΤΠ σχεδιάστηκαν για να συμπληρώσουν τις ενέργειες που είχαν αναληφθεί από το περιφερειακό Φόρουμ Ανάπτυξης που είχαν στόχο την προαγωγή νέων αναπτυξιακών οικονομικών δραστηριοτήτων στην περιοχή σε μακροπρόθεσμη βάση και τα οποία ελάμβαναν χρηματοδότηση από το ΕΚΤ και το ΕΤΠΑ. Επιπλέον, η εν λόγω συνεισφορά του ΕΤΠ χρησιμοποιείται από τη Δανία για την δοκιμασία κατάρτισης σε νέους τομείς και νέες μεθόδους παράδοσης, για ενδεχόμενη ένταξη σε κύρια προγράμματα αν η υλοποίηση του ΕΤΠ καταλήξει σε επιτυχές αποτέλεσμα. Όσον αφορά τις πλέον πρόσφατες ιρλανδικές υποθέσεις (EGF/2010/019, EGF/2010/020, EGF/2010/021) και τις επακόλουθες, το ΕΤΠ έχει συμπεριληφθεί από το 2010 στη διαδικασία της επιτροπής παρακολούθησης για το συντονισμό των ταμείων ΕΕ βάσει του Εθνικού Στρατηγικού Πλαισίου Αναφοράς, που προεδρεύεται από το Υπουργείο Οικονομικών και δημιουργήθηκε για να ασχοληθεί με ζητήματα που σχετίζονται με την εφαρμογή των διαρθρωτικών ταμείων για την περίοδο 2007-2013. Η εν λόγω επιτροπή συζητά ζητήματα καταλληλότητας συμπεριλαμβανομένης της διάθεσης κονδυλίων σε επιχειρησιακά προγράμματα και σχεδίων για νέα προγράμματα ώστε να εξασφαλίζεται η μη επικάλυψη μεταξύ των ταμείων. Όλα τα κράτη μέλη θα πρέπει να εγκαταστήσουν τους αναγκαίους μηχανισμούς για την αποφυγή οιουδήποτε κινδύνου διπλής χρηματοδότησης από χρηματοδοτικά μέσα της ΕΕ, όπως απαιτείται από το άρθρο 6 παράγραφος 5) του κανονισμού (EΚ) αριθ. 1927/2006. 4.3. Υποθέσεις που δεν πληρούν τις προϋποθέσεις για οικονομική συνεισφορά από το ΕΤΠ Ούτε η Επιτροπή ούτε η Αρχή Προϋπολογισμού απέρριψαν οιαδήποτε αίτηση που υποβλήθηκε από τα κράτη μέλη για χρηματοδότηση από το ΕΤΠ. 4.4. Επιτευχθέντα αποτελέσματα μέσω του ΕΤΠ: Η κύρια πηγή πληροφόρησης σχετικά με τα αποτελέσματα που επιτεύχθηκαν μέσω του ΕΤΠ είναι οι τελικές εκθέσεις που υποβάλλουν τα κράτη μέλη δυνάμει του άρθρου 15 του κανονισμού (ΕΚ) αριθ.1927/2006. Αυτές συμπληρώνονται από πληροφορίες που διαβιβάστηκαν από κράτη μέλη σε απευθείας επαφές με την Επιτροπή και κατά τη διάρκεια συνεδριάσεων συντονισμού και διασκέψεων με εκπροσώπους των κρατών μελών κατά τη διάρκεια του έτους. Τα αποτελέσματα και τα στοιχεία που αναφέρθηκαν από τα κράτη μέλη κατά το 2011 συνοψίζονται στο παρόν τμήμα και στον πίνακα 4. Γενικά, η Επιτροπή έλαβε τελικές εκθέσεις για 20 συνεισφορές ΕΤΠ (από το 2008 όταν κατέστησαν διαθέσιμα τα αποτελέσματα των πρώτων υποθέσεων ΕΤΠ μέχρι τον Δεκέμβριο του 2011), που αντιπροσωπεύουν περίπου το 20 % του συνολικού αριθμού των αιτήσεων (97) που παραλήφθηκαν μέχρι το Δεκέμβριο του 2011. Δεκαπέντε από τις εν λόγω 20 υποθέσεις αναλύθηκαν επίσης από την μεσοπρόθεσμη αξιολόγηση που πραγματοποιήθηκε το 2011 (βλ. ενότητα 4.7.5). Εξαιτίας των μέχρι τώρα περιορισμένων τελικών αποτελεσμάτων, είναι ακόμη πολύ νωρίς για να εξαχθούν οριστικά συμπεράσματα σχετικά με την προστιθέμενη αξία της στήριξης του ΕΤΠ και του αντίκτυπου επί των απολυμένων εργαζομένων και των αγορών εργασίας. Καθώς όλο και περισσότερα τελικά αποτελέσματα υποθέσεων με εκτεταμένη 24μηνη περίοδο εφαρμογής (μετά την αύξηση από 12 σε 24 μήνες από την ημερομηνία της αίτησης, που προκύπτει από την τροποποίηση του κανονισμού περί ΕΤΠ το 2009) κατέστησαν διαθέσιμα, ο αντίκτυπος του ΕΤΠ θα μετρηθεί λεπτομερέστερα, συμπεριλαμβανομένης της εκ των υστέρων αξιολόγησης που αναμένεται για τις 31 Δεκεμβρίου 2014 (άρθρο 17 παράγραφος 1 στοιχείο β) του κανονισμού περί στις ΕΤΠ). 4.4.1. Τελικές εκθέσεις που παραλήφθηκαν από κράτη μέλη το 2011 σχετικά με την υλοποίηση των οικονομικών συνεισφορών Το 2011, η Επιτροπή έλαβε τέσσερις τελικές εκθέσεις επί των ακόλουθων υποθέσεων: EGF/2009/004 BE/Oost-West Vlaanderen, EGF/2009/005 BE/Limburg, EGF/2009/007 SE/Volvo και EGF/2009/008 IE/Dell. Αυτές υπήρξαν οι πρώτες υποθέσεις ΕΤΠ και για τα τρία κράτη μέλη και οι πρώτες ολοκληρωμένες υποθέσεις με εκτεταμένη 24μηνη περίοδο υλοποίησης. Ήταν επίσης οι πρώτες υποθέσεις που επωφελήθηκαν συγχρηματοδότησης 65 % από το ΕΤΠ μετά την αύξηση από το προηγούμενο ποσοστό του 50 %. 4.4.2. Σύνοψη αποτελεσμάτων και ορθών πρακτικών που αναφέρθηκαν το 2011 Οι τέσσερις τελικές εκθέσεις που υποβλήθηκαν από τα τρία κράτη-μέλη έδειξαν ότι στο τέλος της περιόδου υλοποίησης του ΕΤΠ, 2 352 εργαζόμενοι (45,0 % των 5 228) είχαν βρει νέες θέσεις εργασίας ή ήταν αυταπασχολούμενοι. Οι υπόλοιποι είτε παρακολουθούσαν κάποια εκπαίδευση ή κατάρτιση (περίπου 10,9 %) είτε ήταν άνεργοι ή ανενεργοί για προσωπικούς λόγους (NEET: όχι σε εκπαίδευση, απασχόληση, ή κατάρτιση): περίπου 44,1%. Ομοίως κατά το 2010, τα αποτελέσματα όσον αφορά την επανένταξη στην εργασία επηρεάστηκαν από τις μειωμένες δυνατότητες απορρόφησης των τοπικών και περιφερειακών αγορών εργασίας ως άμεση συνέπεια της παγκόσμιας χρηματοπιστωτικής και οικονομικής κρίσης. Θα πρέπει να σημειωθεί ότι το ποσοστό επανένταξης απλώς παρέχει μια στιγμιαία εικόνα της κατάστασης απασχόλησης των εργαζομένων κατά τη στιγμή της συλλογής των στοιχείων. Δεν παρέχει οιαδήποτε πληροφορία ως προς τον τύπο απασχόλησης και την ποιότητα της θέσης εργασίας που βρέθηκε και δύναται να μεταβληθεί σε σημαντικό βαθμό εντός περιορισμένης χρονικής περιόδου. Σύμφωνα με τις πληροφορίες που ελήφθησαν από διάφορα κράτη μέλη κατά το 2010 και το 2011, τα ποσοστά επανένταξης τείνουν να αυξηθούν ακόμη και ελάχιστους μήνες μετά την υποβολή των τελικών εκθέσεων και αυξάνουν περαιτέρω μεσοπρόθεσμα, ειδικά σε υποθέσεις κατά τις οποίες οι εργαζόμενοι συνεχίζουν να λαμβάνουν προσαρμοσμένη στις ανάγκες τους συνδρομή πέραν της περιόδου ΕΤΠ, με ίδιες δαπάνες των κρατών μελών ή με τη βοήθεια του ΕΚΤ. Τα τρία κράτη μέλη ανέφεραν σειρά ενδιαφερόντων γεγονότων και ενθαρρυντικές πληροφορίες που δείχνουν ότι η προσωπική κατάσταση, η αυτοπεποίθηση και η απασχολησιμότητα των ενδιαφερομένων εργαζομένων βελτιώθηκε εμφανώς χάρη στη συνδρομή και τις υπηρεσίες του ΕΤΠ, ακόμη και αν δεν βρήκαν όλοι γρήγορα νέα θέση εργασίας. Το ΕΤΠ επέτρεψε στα εν λόγω κράτη μέλη να ενεργήσουν εντατικότερα στις περιοχές που επλήγησαν από απολύσεις, όσον αφορά τον αριθμό των ατόμων που έλαβαν βοήθεια και την διάρκεια και ποιότητα της υποστήριξης, απ' ότι θα ήταν δυνατόν χωρίς την χρηματοδότηση του ΕΤΠ. Τα κονδύλια της ΕΕ τους επέτρεψαν να ανταποκριθούν κατά τρόπο πλέον ευέλικτο και να συμπεριλάβουν στις δέσμες παρέμβασής τους ενέργειες υψηλής ποιότητας, υψηλής εξατομίκευσης, συχνά καινοτόμες και με τον τρόπο αυτόν να αφιερώσουν περισσότερη φροντίδα στους εργαζόμενος χαμηλής εξειδίκευσης και στους αναζητούντες θέση εργασίας που είναι δυσκολότερο να βοηθηθούν. Η συνδρομή που συγχρηματοδοτείται από το ΕΤΠ αντιπροσωπεύει, επομένως, μια βελτιωμένη επένδυση σε δεξιότητες, η οποία δύναται να έχει θετικό αντίκτυπο τόσο μεσοπρόθεσμα όσο και πλέον μακροπρόθεσμα, όταν οι αγορές θα ανακάμπτουν βαθμιαία από την κρίση. Το ΕΤΠ θεωρήθηκε ότι αποτελεί ένα χρήσιμο μέσον σε μια στιγμή δημοσιονομικών περιορισμών, συχνά ιδιαίτερα έντονων στα κράτη μέλη και στις περιφέρειες που θίγονται από ομαδικές απολύσεις. Επιπλέον, τα τρία κράτη μέλη έλαβαν ορισμένα μαθήματα και κατέληξαν σε ορισμένα συμπεράσματα που θα μπορούσαν να αποδειχτούν χρήσιμα για την προπαρασκευή και την υλοποίηση μελλοντικών υποθέσεων του ΕΤΠ. Πίνακας 4 — Τελικές εκθέσεις που υποβλήθηκαν το 2011 — συνολικά αποτελέσματα[8] 4.4.3. Λεπτομερή στοιχεία των υλοποιηθέντων μέτρων, όπως ανακοινώθηκαν στις Τελικές Εκθέσεις που παραλήφθηκαν το 2011 EGF/2009/004 Oost-West Vlaanderen/Βέλγιο (Κλωστοϋφαντουργικά προϊόντα) Η περίοδος υλοποίησης που εγκρίθηκε με την απόφαση χρηματοδότησης ολοκληρώθηκε στις 4 Μαΐου 2011. Από τους 508 εργαζόμενους που συμμετείχαν στα μέτρα που συγχρηματοδοτήθηκαν από το ΕΤΠ, 335 (65,9 %) επανήλθαν στην εργασία στα τέλη της περιόδου υλοποίησης (εννέα από αυτούς αυταπασχολούμενοι) και οι υπόλοιποι 173 (34,1 %) ήταν άνεργοι ή ανενεργοί για διάφορους προσωπικούς λόγους (NEET). EGF/2009/005 Limburg/Βέλγιο (τομέας Κλωστοϋφαντουργικά προϊόντας) Η περίοδος υλοποίησης που εγκρίθηκε με την απόφαση χρηματοδότησης ολοκληρώθηκε στις 4 Μαΐου 2011. Από τους 356 workers εργαζόμενους που συμμετείχαν στα μέτρα που συγχρηματοδοτήθηκαν από το ΕΤΠ, 259 (72,8 %) επανήλθαν στην εργασία στα τέλη της περιόδου υλοποίησης (πέντε από αυτούς αυταπασχολούμενοι) και οι υπόλοιποι 97 (27,2 %) ήταν άνεργοι ή ανενεργοί για διάφορους προσωπικούς λόγους (NEET). Οι βελγικές αρχές ανέφεραν ότι οι δύο συνεισφορές ΕΤΠ τους επέτρεψαν να παράσχουν συνδρομή και κατάρτιση προσαρμοσμένη στις ανάγκες των απολυθέντων εργαζομένων στον τομέα της κλωστοϋφαντουργίας, πράγμα που είτε τους βοήθησε να εξεύρουν νέες θέσεις εργασίας είτε ενίσχυσε την θέση τους στην αγορά εργασίας. Τα συγχρηματοδοτηθέντα από το ΕΤΠ μέτρα ελήφθησαν από την φλαμανδική υπηρεσία απασχόλησης και επαγγελματικής κατάρτισης (VDAB) και το κλαδικό κέντρο κατάρτισης του κλάδου της κλωστοϋφαντουργίας (COBOT). Αυτά κάλυψαν στήριξη εξατομικευμένης αναζήτησης εργασίας συμπεριλαμβανομένης της επικύρωσης υφιστάμενων δεξιοτήτων στον τομέα της Κλωστοϋφαντουργικά προϊόντας, συνδρομή αλλαγής ειδικότητας που επεκτάθηκε σε όλες τις ηλικιακές ομάδες, ποικιλία μέτρων κατάρτισης για την απόκτηση γενικών ικανοτήτων και δεξιοτήτων για συνέντευξη, επαγγελματική κατάρτιση με στόχο την επαναπασχόληση σε νέους κλάδους και ειδικότητες, κατάρτιση προσαρμοσμένης εργαζόμενους ηλικίας 50+ καθώς επίσης και συνεχιζόμενη κατάρτιση / καθοδήγηση σταδιοδρομίας για εκείνους που βρήκαν νέα θέση εργασίας με σκοπό τη βελτίωση της ικανοποίησης και της ικανότητας να παραμείνουν στη νέα εργασία. Ορισμένες από τις υλοποιηθείσες δραστηριότητες εντάχθηκαν σε προκαθορισμένα σχήματα που ελάμβαναν ομοσπονδιακή και περιφερειακή χρηματοδότηση, πράγμα που κατέστησε αδύνατο τον υπολογισμό της συνεισφοράς του ΕΤΠ. Εξαιτίας των ιδιαζουσών διοικητικών του περιστάσεων, το Βέλγιο καταλόγισε μόνο 36 % (EGF/2009/004) και 44,6 % (EGF/2009/005) του συνολικού πραγματικού κόστους στο EΤΠ, αντί του διατιθέμενου μεγίστου 65 %. Η διαχειριστική αρχή άντλησε ορισμένα μαθήματα και συμπεράσματα τα οποία θα μπορούσαν να αποδειχτούν χρήσιμα για μελλοντικές αιτήσεις ΕΤΠ. EGF/2009/007 Volvo/Σουηδία (αυτοκινητοβιομηχανία) Η περίοδος υλοποίησης που εγκρίθηκε με την απόφαση χρηματοδότησης ολοκληρώθηκε στις 4 Ιουνίου 2011. Από τους 1 775 εργαζόμενους που συμμετείχαν στα μέτρα που συγχρηματοδοτήθηκαν από το ΕΤΠ, 1 201 (67,7 %) επανήλθαν στην εργασία στα τέλη της περιόδου υλοποίησης (18 από αυτούς αυταπασχολούμενοι), 344 (19,4 %) ήταν σε εκπαίδευση ή κατάρτιση και οι υπόλοιποι 230 (12,9%) θεωρούνται άνεργοι ή ανενεργοί (NEET) καθώς εγκατέλειψαν την υπηρεσία απασχόλησης για διάφορους λόγους. Σύμφωνα με τις σουηδικές αρχές, το σχέδιο ΕΤΠ υπήρξε επιτυχές από πλευράς επανένταξης μετά από την υλοποίηση του σχεδίου, σε σύγκριση με άλλα σχέδια στη Σουηδία. Τα συγχρηματοδοτηθέντα από το ΕΤΠ μέτρα είχαν μεγάλη σημασία για τους πρώην εργαζόμενους της τα Volvo καθώς τους επέτρεψαν την αναβάθμιση των δεξιοτήτων τους για μια ευρύτερη αγορά εργασίας ενώ συγχρόνως τους παρείχαν προσωπική ανάπτυξη και οικονομική ασφάλεια. Η συνεισφορά του ΕΤΠ επέτρεψε στις σουηδικές αρχές να προσφέρουν ποικιλία μέτρων εξειδίκευσης, συμπεριλαμβανομένης επαγγελματικής κατάρτισης προς επαγγέλματα όπου η αλλαγή γενεών είχε εντοπισθεί ως πηγή ανησυχίας. Η κατάρτιση στην επιχειρηματικότητα προχώρησε πέραν του σημείου που κανονικά προσφέρεται από την δημόσια υπηρεσία απασχόλησης. Ιδιαίτερη προσοχή δόθηκε στην ποιότητα της συγχρηματοδοτούμενης από το ΕΤΠ κατάρτισης (εφαρμόσθηκαν αξιολογήσεις), πράγμα που μπορεί να σημαίνει ανταγωνιστικό πλεονέκτημα για τα άτομα που αφορούσε σε σύγκριση με άλλους ανέργους εργαζόμενους που επωφελήθηκαν των συνηθισμένων επιλογών κατάρτισης. Οι σουηδικές αρχές ανέφεραν επίσης ότι το σχέδιο οδήγησε σε αυξημένη συνεργασία μεταξύ της δημόσιας υπηρεσίας απασχόλησης και των παρόχων εθνικής, περιφερειακής και τοπικής εκπαίδευσης ενηλίκων. Ο συνδυασμός των πολιτικών για την αγορά εργασίας με πόρους από τον κόσμο της εκπαίδευσης αναγνωρίστηκε ως σημαντική προστιθέμενη αξία με θετικό πολλαπλασιαστικό αποτέλεσμα. Τα αποτελέσματα και τα διδάγματα που προέκυψαν από το σχέδιο Volvo θα χρησιμοποιηθούν στις μελλοντικές δραστηριότητες της Σουηδίας για την υποστήριξη των ανέργων. Γενικά, η Σουηδία θεωρεί ότι τα συγχρηματοδοτούμενα από το ΕΤΠ μέτρα υπήρξαν θετικά τόσο για τους πρώην εργαζόμενους στη Volvo όσο και για τις σχετικές τοπικές αγορές εργασίας. Ενώ ο αντίκτυπός τους από οικονομική άποψη δεν δύναται ακόμη να μετρηθεί, θα ήταν δυνατόν να γίνει αυτό στο μέλλον, όταν η τρέχουσα αξιολόγηση του σχεδίου από τις σουηδικές αρχές θα έχει ολοκληρωθεί. EGF/2009/008 Dell/Ιρλανδία (Ηλεκτρονικοί υπολογιστές) Η περίοδος υλοποίησης που εγκρίθηκε με την Απόφαση Χρηματοδότησης ολοκληρώθηκε στις 28 Ιουνίου 2011. Από τους 2 589 εργαζόμενους που συμμετείχαν στα μέτρα που συγχρηματοδοτήθηκαν από το ΕΤΠ, 557 (21,5 %) ευρίσκονταν και πάλι σε εργασία στο τέλος της περιόδου υλοποίησης (εκ των οποίων 191 αυταπασχολούμενοι), 227 (8,8 %) ήταν ακόμη σε εκπαίδευση ή κατάρτιση και οι υπόλοιποι 1 805 (69,7 %) ήταν άνεργοι ή ανενεργοί για διάφορους προσωπικούς λόγους (NEET). Οι ιρλανδικές αρχές ανέφεραν ότι η στήριξη από το ΕΤΠ είχε επεκτείνει τη συνδρομή που κανονικά διατίθεται σε ανέργους και ήταν συμπληρωματική των μέτρων που υποστηρίζονται από το Ευρωπαϊκό Κοινωνικό Ταμείο, το ΕΤΠΑ, κ.λπ.. Με την βοήθεια του ΕΤΠ, οι πρώην εργαζόμενοι της Dell επωφελήθηκαν αυξημένου επιπέδου εξατομικευμένης συνδρομής σε μια στιγμή ταχέως ανερχόμενης ανεργίας τόσο σε περιφερειακό όσο και σε εθνικό επίπεδο. Σύμφωνα με τις ιρλανδικές αρχές, ο αριθμός των ατόμων που προσλήφθηκαν εκ νέου ή ξεκίνησαν τη δική τους επιχείρηση μέχρι το τέλος της περιόδου υλοποίησης καθώς και η αυξημένη συμμετοχή σε δυνατότητες εκπαίδευσης και κατάρτισης είχαν σημαντικό θετικό αντίκτυπο τοπικά και περιφερειακά από οικονομική άποψη. Τα μέτρα που συγχρηματοδοτήθηκαν από το ΕΤΠ είχαν επίσης θετικό αντίκτυπο στα άτομα από πλευράς ανανεωμένης αυτοπεποίθησης και αποκατάστασης της αξιοπρέπειας. Τα συγχρηματοδοτούμενα από το ΕΤΠ μέτρα καλύπτουν ευρεία δέσμη των δραστηριοτήτων καθοδήγησης, εκπαίδευσης, κατάρτισης και στήριξης της επιχειρηματικότητας και παρασχέθηκαν σε στενή συνεργασία με παρόχους υπηρεσιών περιφερειακό και εθνικό επίπεδο. Η συνδρομή από το ΕΤΠ καταστήσει επίσης δυνατή την ανάπτυξη ορισμένων πρόσφατα εκπονηθέντων μέτρων που συμπεριλαμβάνουν μαθήματα ανώτερης εκπαίδευσης εκτός του κυρίου διδακτικού περιεχομένου, ένα νέο πρόγραμμα πρακτικής άσκησης σχεδιασμένο για τη διατήρηση των κατεχομένων δεξιοτήτων και για την εφαρμογή στην πράξη των δεξιοτήτων τους που αποκτήθηκαν πρόσφατα και την παροχή κατάρτισης για την απόκτηση νέων δεξιοτήτων σε αναδυόμενους τομείς όπου έχουν διαπιστωθεί ελλείψεις ειδικευμένων εργαζομένων όπως η χρήση ιατρικών συσκευών, οι χρηματοπιστωτικές υπηρεσίες και η διαχείριση της διακίνησης εμπορευμάτων. Μέρος επίσης της δέσμης αποτελούν τα επιδόματα για τη διευκόλυνση της συμμετοχής των αιτούντων σε εγκεκριμένα μαθήματα κατάρτισης και επιδόματα για τη διευκόλυνση πρόσβασης σε προγράμματα ανώτερης εκπαίδευσης σε εγκεκριμένα ιδιωτικά εκπαιδευτικά ιδρύματα. Οι εμπειρίες που αποκτήθηκαν από την αίτηση Dell ήταν χρήσιμες σε επόμενες αιτήσεις ΕΤΠ από την Ιρλανδία. 4.5. Αναθεώρηση μετά το 2013 Σύμφωνα με το άρθρο 20 του κανονισμού ΕΤΠ, το σύνολο του εν λόγω κανονισμού θα πρέπει να αναθεωρηθεί μέχρι τις 31 Δεκεμβρίου 2013, ημερομηνία που συμπίπτει με το τέλος της προγραμματικής περιόδου 2007 έως 2013. Στο πλαίσιο της ανακοίνωσης της Επιτροπής «Ένας προϋπολογισμός για την Ευρώπη 2020»[9], τονίστηκε η ανάγκη αντιμετώπισης πιεστικών προκλήσεων, όπως ελλείψεις σε επίπεδα δεξιοτήτων, χαμηλές επιδόσεις της ενεργού πολιτικής για την αγορά εργασίας και τα εκπαιδευτικά συστήματα, ο κοινωνικός αποκλεισμός των περιθωριοποιημένων ομάδων και η χαμηλή κινητικότητα του εργατικού δυναμικού. Η Επιτροπή είναι πρόθυμη να διατηρήσει το ΕΤΠ κατά την επόμενη προγραμματική περίοδο 2014 έως 2020 και επιθυμεί την παροχή συγκεκριμένης, εφάπαξ υποστήριξης στους εργαζόμενους που απολύθηκαν αποτέλεσμα σημαντικών διαρθρωτικών αλλαγών που προκλήθηκαν από την αυξανόμενη παγκοσμιοποίηση της παραγωγής και των εμπορικών προτύπων. Η ΕΕ θα πρέπει επίσης να είναι σε θέση να παράσχει στήριξη στην υπόθεση ευρείας κλίμακας απολύσεων που θα προκύψουν από σοβαρή διαταραχή τοπικών, περιφερειακών ή εθνικών οικονομιών που θα μπορούσαν να προκληθούν από μια απροσδόκητη κρίση. Περαιτέρω, το πεδίο εφαρμογής του ΕΤΠ θα πρέπει να επεκταθεί ώστε να παρέχει αντιστάθμιση σε ορισμένες υποθέσεις αναφορικά με τις συνέπειες εμπορικών συμφωνιών σε ορισμένους γεωργικούς τομείς. Κατά το πρώτο ήμισυ του 2011, η Επιτροπή διεξήγαγε διαβουλεύσεις με εκπροσώπους κρατών μελών, φορείς υλοποίησης και κοινωνικούς εταίρους αναφορικά με τον μελλοντικό ρόλο και το δυναμικό του ΕΤΠ ως μέσου αλληλεγγύης. Αυτές συμπεριέλαβαν δύο διασκέψεις ενδιαφερόμενων παραγόντων στις Ιανουαρίου 2011 και στις Μαρτίου 2011 αντίστοιχα. Τον Οκτώβριο 2011, η Επιτροπή ενέκρινε πρόταση[10] για ένα μελλοντικό ΕΤΠ λαμβάνοντας υπόψη τα αποτελέσματα των διαβουλεύσεων και τις συστάσεις πολιτικής που υποβλήθηκαν κατά τη διάρκεια της μεσοπρόθεσμης αξιολόγησης του ΕΤΠ (βλ. ενότητα 4.7.5). Τον Νοέμβριο και τον Δεκέμβριο του 2011 η πρόταση της Επιτροπής παρουσιάσθηκε σε επίπεδο ομάδας εργασίας στο Ευρωπαϊκό Κοινοβούλιο και την Κοινωνική Επιτροπή και την Επιτροπή των Περιφερειών: Οι επίσημες συζητήσεις στις αρμόδιες επιτροπές του Κοινοβουλίου και του Συμβουλίου πρόκειται να πραγματοποιηθούν το 2012 και το 2013, με στόχο ο νέος κανονισμός να τεθεί σε ισχύ την 1η Ιανουαρίου 2014. 4.6. Δημοσιονομική έκθεση 4.6.1. Κονδύλια που συνεισέφερε το ΕΤΠ Κατά τη διάρκεια του 2011, η αρμόδια για τον προϋπολογισμό αρχή χορήγησε 22 συνεισφορές υποστήριξης από το ΕΤΠ, συνολικού ποσού 128 167 758 ευρώ, το οποίο αντιστοιχεί στο 25,6 % του μέγιστου ετήσιου ποσού που είναι διαθέσιμο (πίνακας 2). Και οι 22 πληρωμές προήλθαν από τον προϋπολογισμό του 2011, μολονότι έξι από αυτές εκταμιεύτηκαν στις αρχές του 2012. Σύμφωνα με το άρθρο 28 της διοργανικής συμφωνίας της 17ης Μαΐου 2006[11], με την οποία θεσπίστηκε το δημοσιονομικό πλαίσιο του ΕΤΠ, το ΕΤΠ δεν μπορεί να υπερβεί το μέγιστο ετήσιο ποσό των 500 εκατομμυρίων ευρώ, το οποίο μπορεί να προέλθει από τα τυχόν περιθώρια που υπάρχουν κάτω από το συνολικό ανώτατο όριο δαπανών του προηγούμενου έτους και/ή από ακυρωθείσες πιστώσεις ανάληψης υποχρεώσεων από τα προηγούμενα δύο έτη, εξαιρουμένων όσων σχετίζονται με τον τομέα 1Β του δημοσιονομικού πλαισίου. Επιπλέον, σύμφωνα με το άρθρο 12 του κανονισμού για το ΕΤΠ, τουλάχιστον το 25% του μέγιστου ετήσιου ποσού πρέπει να παραμένει διαθέσιμο την 1η Σεπτεμβρίου κάθε έτους για την κάλυψη αναγκών που θα προκύψουν έως το τέλος του έτους. Οι πιστώσεις ανάληψης υποχρεώσεων για τα κονδύλια που χορηγήθηκαν το 2011 μεταφέρθηκαν από το αποθεματικό στον κωδικό του προϋπολογισμού για το ΕΤΠ. Κατά το 2011,οι πιστώσεις πληρωμών αντλήθηκαν από διαφορετικές πηγές απ'ότι κατά το παρελθόν, ώστε να αποφευχθεί όσο το δυνατόν η χρήση κονδυλίων του ΕΚΤ. Ποσό 47 608 950 ευρώ (συμπεριλαμβανομένων 610 000 ευρώ για τεχνική συνδρομή ΕΤΠ) πιστώθηκε στη γραμμή προϋπολογισμού ΕΤΠ στην αρχή του έτους. Ένα ακόμη ποσό 50 000 000 ευρώ προστέθηκε μέσω ενός τροποποιητικού προϋπολογισμού. Κατά τη διάρκεια της συνολικής μεταβίβασης, εντοπίστηκε ποσό 5 460 495 ευρώ και διαβιβάστηκε στο ΕΤΠ. Τέλος, 29 650 344 ευρώ μεταφέρθηκαν από κονδύλιο ΕΤΠ. Οι πληρωμές που πραγματοποιήθηκαν για το 2011 (128 167 758 ευρώ) ήταν κατά 54.1 % υψηλότερες από ό,τι το 2010 (83 171 941 ευρώ για 30 χορηγηθείσες συνεισφορές). 4.6.2. Δαπάνες τεχνικής βοήθειας Σύμφωνα με το άρθρο 8 παράγραφος 1 του κανονισμού για το ΕΤΠ, έως και το 0,35% των διαθέσιμων δημοσιονομικών πόρων για το έτος (το πολύ 1,75 εκατομμύρια ευρώ) μπορεί να διατεθεί με τη μορφή τεχνικής βοήθειας (με πρωτοβουλία της Επιτροπής) για δραστηριότητες όπως πληροφόρηση, διοικητική και τεχνική υποστήριξη, παρακολούθηση, λογιστικό έλεγχο, επιθεώρηση και δραστηριότητες αξιολόγησης που είναι αναγκαίες για την εφαρμογή του κανονισμού για το ΕΤΠ.[12]. Το 2011 διατέθηκε ποσό 610.000 ευρώ για τεχνική βοήθεια και οι σχετικές δραστηριότητες απαριθμούνται στον πίνακα 5. Δεν χρησιμοποιήθηκαν τα υπόλοιπα 1.140.000 ευρώ που ήταν εξ ορισμού διαθέσιμα για τεχνική βοήθεια κατά τη διάρκεια του έτους. Η κυριότερη διαφορά μεταξύ του ποσού που αναφερόταν στον προϋπολογισμό και της πραγματικής δαπάνης προέκυψε στην κατηγορία Πληροφόρηση, όπου η απαιτούμενη συνεισφορά από το ΕΤΠ για γενικές δημοσιεύσεις σχετικά με την απασχόληση και τις γενικές υποθέσεις που αφορούσαν το ΕΤΠ ήταν σημαντικά χαμηλότερη από την προβλεφθείσα. Πίνακας 5 — Δαπάνες τεχνικής βοήθειας το 2011 Περιγραφή των εμπορευμάτων || Ποσό προϋπολογισμού EUR || Ετήσιο ποσό EUR Πληροφόρηση (π.χ. επικαιροποίηση/επέκταση του ιστοχώρου του ΕΤΠ σε όλες τις γλώσσες της ΕΕ, δημοσιεύσεις και οπτικο-ακουστικές δραστηριότητες) || 250 000 || 74 685.24 Διοικητική και τεχνική υποστήριξη - Συνεδριάσεις της ομάδας εμπειρογνωμόνων των προσώπων επικοινωνίας του ΕΤΠ - Σεμινάρια σχετικά με την εφαρμογή του ΕΤΠ (σεμινάρια 2012 ανταλλαγής πληροφοριών και εμπειριών, σχετικά με τον προϋπολογισμό 2011) || 70 000 200 000 || 61 404.21 268 595.79 Παρακολούθηση (Δεύτερο στατιστικό πορτρέτο ΕΤΠ 2007-2011) || 20 000 || 19 883.00 Δημιουργία βάσης γνώσεων (σχεδιασμός ηλεκτρονικής μορφής για τις αιτήσεις) || 70 000 || 59 300.00 Έλεγχος, διαδικασίες ελέγχου, αξιολόγηση. Δεν χρησιμοποιήθηκε συνεισφορά για τις εν λόγω κατηγορίες το 2011 (η μεσοπρόθεσμη αξιολόγηση του ΕΤΠ όπως απαιτείται από το άρθρο 17 παράγραφος 1 στοιχείο α) του κανονισμού ΕΤΠ, εκτελέστηκε ήδη το 2010 και λογιστικοί έλεγχοι που πραγματοποιήθηκαν το 2011 χρηματοδοτήθηκαν από άλλες πηγές της Ευρωπαϊκής Επιτροπής) Σύνολο || 610 000 || 483 868.24 4.6.3. Παρατυπίες που αναφέρθηκαν ή έκλεισαν Το 2011 δεν αναφέρθηκαν στην Επιτροπή παρατυπίες στο πλαίσιο του κανονισμού για το ΕΤΠ. Το 2011 δεν έκλεισαν παρατυπίες στο πλαίσιο του κανονισμού για το ΕΤΠ. 4.6.4. Κλείσιμο των χρηματοδοτικών συνεισφορών του ΕΤΠ Στο άρθρο 15 παράγραφος 2 του κανονισμού για το ΕΤΠ ορίζονται οι διαδικασίες για το κλείσιμο των χρηματοδοτικών συνεισφορών του ΕΤΠ. Κατά το 2011 έκλεισε η τρίτη σειρά συνεισφορών του ΕΤΠ από τη δημιουργία του ταμείου. Αυτή αποτελείτο από τις πέντε υποθέσεις που αναφέρονται παρακάτω, οι οποίες υλοποιήθηκαν κατά την περίοδο μέχρι το 2010 (12μηνη περίοδος υλοποίησης από την ημερομηνία της αίτησης και 50 % σε χρηματοδότηση από το ΕΤΠ) Πίνακας 6 — Υποθέσεις που έκλεισαν το 2011 Η εφαρμογή του προϋπολογισμού κυμάνθηκε από 4.7 % έως 29.6 %. Το συνολικό ποσό των μη δαπανηθέντων κονδυλίων που έπρεπε να επιστραφούν στην Επιτροπή για αυτές τις τέσσερις υποθέσεις ανέρχεται σε 27.639.447 ευρώ. Υπάρχουν διάφοροι λόγοι που κάποια κράτη μέλη δεν χρησιμοποίησαν πλήρως τα χορηγηθέντα ποσά. Ενώ τα κράτη μέλη ενθαρρύνθηκαν να πραγματοποιήσουν ρεαλιστικές εκτιμήσεις προϋπολογισμού για τη συντονισμένη δέσμη εξατομικευμένων υπηρεσιών, ενδέχεται να υπάρχει έλλειψη ακριβούς και τεκμηριωμένου σχεδιασμού. Ενδέχεται να έχει συμπεριληφθεί ένα υπερβολικά υψηλό επίπεδο ασφάλειας στους αρχικούς υπολογισμούς, το οποίο στο τέλος αποδεικνύεται μη αναγκαίο. Ο αριθμός των εργαζομένων που επιθυμούν να συμμετάσχουν στα προτεινόμενα μέτρα ενδέχεται να έχει υπερεκτιμηθεί κατά την φάση σχεδιασμού, ορισμένοι εργαζόμενοι ενδέχεται να προτίμησαν φθηνότερα μέτρα αντί για δαπανηρότερα ή πλέον βραχυπρόθεσμα μέτρα αντί για μακροπρόθεσμα ή βρήκαν νέες θέσεις εργασίας νωρίτερα απ' ό,τι είχε αρχικά εκτιμηθεί. Άλλοι λόγοι που οδήγησαν σε χαμηλότερη δαπάνη ενδέχεται να ήταν καθυστερήσεις στην έναρξη των μέτρων και αποτυχία στη χρησιμοποίηση της ευελιξίας στην εκ νέου διάθεση ποσών χρηματοδότησης μεταξύ διαφόρων θέσεων του προϋπολογισμού κατά την η υλοποίηση της δέσμης εξατομικευμένων μέτρων. Συγκρίνοντας τις σαράντα τελικές εκθέσεις που ήταν διαθέσιμες μέχρι τον Ιούλιο 2012 (υποθέσεις που έκλεισαν και υποθέσεις που κλείνουν ακόμη), καθίσταται προφανές ότι τα κράτη μέλη κατά τη διάρκεια της αρχικής φάσης του ταμείου (όταν η περίοδος υλοποίησης ήταν μόνο δώδεκα μήνες) αντιμετώπιζαν προβλήματα στην διάθεση των χορηγούμενων κονδυλίων εντός της προβλεπόμενης χρονικής περιόδου. Οι τελικές εκθέσεις που ελήφθησαν από τα τέλη του 2011 και μετά αφορούν υποθέσεις με πιο μακροχρόνια περίοδο υλοποίησης (24 μήνες από την ημερομηνία της αίτησης) και δείχνουν ότι τα κράτη μέλη άρχισαν να σχεδιάζουν τους προϋπολογισμούς τους ρεαλιστικότερα, να αρχίζουν νωρίτερα την εφαρμογή μέτρων και να ανακατευθύνουν τον προϋπολογισμό σε μέτρα όπως κρίνεται αναγκαίο κατά τη διάρκεια της υλοποίησης. Το γενικό ποσοστό ανάκτησης, ως εκ τούτου, βαίνει. μειούμενο και τα κονδύλια του ΕΤΠ δαπανώνται σύμφωνα με τον σχεδιασμό. Η Επιτροπή βοήθησε τα κράτη μέλη μέσω της παροχής τακτικής ενημέρωσης και ειδικών σεμιναρίων για εξασφάλιση της βέλτιστης διαχείρισης των κονδυλίων. Αυτό οδήγησε το υψηλό ποσοστό ανάκτησης πάνω από 60% για υποθέσεις του 2007 να μειωθεί στο μισό, περίπου 30% το 2008 και υπάρχουν ενδείξεις ότι το εν λόγω επίπεδο θα διατηρηθεί για τις υποθέσεις του 2009. Η πρώτη τελική έκθεση για υπόθεση που υποβλήθηκε το 2010 έδειξε ποσοστό ανάκτησης κάτω του 10 %. Η χρηματοδότηση των μέτρων μέσω του προϋπολογισμού και η πρόβλεψη της συμμετοχής των εργαζομένων από τα κράτη μέλη αναμένεται να βελτιωθούν με την απόκτηση της σχετικής εμπειρίας και τα κράτη μέλη ήδη συντάσσουν και υποβάλλουν αιτήσεις ΕΤΠ κατά τρόπο αποτελεσματικότερο απ' ό,τι κατά τα αρχικά έτη. Το χρονοδιάγραμμα άφιξης της χρηματοδότησης ΕΤΠ στην περιοχή, οι δυνατότητες των διαφόρων δομών συντονισμού και υλοποίησης και η ποιότητα της επικοινωνίας μεταξύ του εθνικού και του περιφερειακού/ τοπικού επιπέδου επίσης βελτιώθηκαν. Τα κράτη μέλη κάνουν επίσης καλύτερη χρήση της δυνατότητας αναθεώρησης των προϋπολογισμών τους και επαναδιάθεσης κονδυλίων μεταξύ των διαφόρων μέτρων και / ή της υλοποίησης δαπανών. Στο επίπεδο των θεσμικών οργάνων της ΕΕ, σημαντικές προσπάθειες καταβλήθηκαν και συνεχίζουν να καταβάλλονται, για την επιτάχυνση των διαδικασιών λήψης αποφάσεων και την καταβολή των κονδυλίων ΕΤΠ, ώστε ο χρόνος και τα κονδύλια που διατίθενται να δύνανται να χρησιμοποιηθούν κατά το βέλτιστο τρόπο. Η Επιτροπή προγραμμάτισε ένα ειδικό σεμινάριο για εκπροσώπους των κρατών μελών τον Μάρτιο του 2012 για την εξέταση διαφόρων θεμάτων σχετικών με το χρονοδιάγραμμα και την αποτελεσματικότητα της υλοποίησης του ταμείου. 4.6.5. Λοιπές επιστροφές Επιπροσθέτως προς τα επιστραφέντα ποσά που εμφαίνονται στον πίνακα 6, μία συνεισφορά του ΕΤΠ που χορηγήθηκε το 2010 επιστράφηκε ολόκληρη στην Επιτροπή. Πρόκειται για ένα ποσό 382 200 ευρώ για την αίτηση EGF/2010/023 (Lear), η οποία ανακλήθηκε από τις γαλλικές αρχές το 2011. 4.7. Δραστηριότητες τεχνικής βοήθειας που ανέλαβε η Επιτροπή 4.7.1. Πληροφόρηση και δημοσιότητα Ιστοσελίδα στο διαδίκτυο Σύμφωνα με το άρθρο 9 του κανονισμού (EΚ) αριθ. 1927/2006 η Επιτροπή είναι υποχρεωμένη να «δημιουργήσει ιστοσελίδα στο διαδίκτυο, που διατίθεται σε όλες τις κοινοτικές γλώσσες, για την παροχή ενημέρωσης σχετικά με το ΕΤΠ και καθοδήγηση σχετικά με την υποβολή αιτήσεων, καθώς και των πλέον πρόσφατων στοιχείων για τις αιτήσεις που γίνονται δεκτές ή που απορρίπτονται, τονίζοντας τον ρόλο της αρμόδιας για τον προϋπολογισμό αρχής.» Σύμφωνα με τις απαιτήσεις του άρθρου 9, η ιστοσελίδα του ΕΤΠ (http://ec.europa.eu/egf) που δημιούργησε η Επιτροπή είναι διαθέσιμη σε 23 ενωσιακές γλώσσες (όλες πλην ιρλανδικών). Ο δικτυακός τόπος του ΕΤΠ κατέγραψε 284.181 σελίδες που διαβάστηκαν από 37.384 επισκέπτες το 2011. Λοιπές προωθητικές ενέργειες που αναλήφθηκαν το 2011 Η Επιτροπή συνέταξε μια δημοσίευση, με τη βοήθεια δημοσιογράφων, με τίτλο «Το ΕΤΠ σε δράση — Ιστορίες σχετικά με ευκαιρίες που δημιουργήθηκαν από το ΕΤΠ». Τα εν λόγω φυλλάδιο που διατίθεται από τον ιστοχώρο του ΕΤΠ, περιγράφει τον αντίκτυπο συγκεκριμένων ενεργειών του ΕΤΠ σε πέντε κράτη μέλη της ΕΕ (Γερμανία, Ισπανία, Φινλανδία, Λιθουανία και Πορτογαλία» και τις συνθήκες που περιέβαλαν τις συγκεκριμένες ενέργειες. Σε κάθε υπόθεση, μεμονωμένοι εργαζόμενοι που είχαν απολυθεί και στη συνέχεια επωφελήθηκαν της στήριξης του ΕΤΠ διηγούνται την προσωπική τους ιστορία. Οι εντυπωσιακές μαρτυρίες τους δείχνουν ότι το ΕΤΠ τους βοήθησε να βελτιώσουν την ατομική τους κατάσταση σε μια δύσκολη στιγμή της ζωής τους. Οι πέντε υποθέσεις ήταν: EGF/2007/004 FI/Perlos, EGF/2008/003 LT/Alytaus Tekstilė, EGF/2008/004 ES/ Castilla y León & Aragón, EGF/2009/001 PT/Norte-Centro and EGF/2009/002 DE/Nokia. Ευρωβαρόμετρο Η ειδική έκδοση του Ευρωβαρόμετρου με θέμα «Ευρωπαϊκή απασχόληση και κοινωνική πολιτική» (EBS 377[13]) του Σεπτεμβρίου-Οκτωβρίου 2011 συμπεριέλαβε μια ερώτηση σχετικά με το ΕΤΠ η οποία είχε ήδη υποβληθεί σε προηγούμενες έρευνες Ευρωβαρόμετρου (Οκτώβριος 2008 και Ιούνιος 2009) για να καταγραφούν οι αλλαγές στην ενημερότητα ως προς το ταμείο. Στην ερώτηση «Έχετε ποτέ ακούσει ή διαβάσει κάτι σχετικό με το Ευρωπαϊκό Ταμείο Προσαρμογής στην Παγκοσμιοποίηση που προσφέρει στήριξη στα θύματα της παγκοσμιοποίησης;» υπήρχε η δυνατότητα επιλογής μίας από τις ακόλουθες απαντήσεις: «Ναι, και γνωρίζω πολλά για αυτό», ή «Ναι, αλλά δεν γνωρίζω πολλά για αυτό», ή «Όχι, δεν έχω ακούσει ή διαβάσει ποτέ κάτι σχετικό με αυτό». Τα αποτελέσματα του 2011 έδειξαν ελαφρά βελτίωση στην ενημερότητα ως προς το ΕΤΠ σε σύγκριση με τα αποτελέσματα του 2009: Ανά την ΕΕ, 32 % των απαντησάντων είχαν ακούσει για το ΕΤΠ και 6 % από αυτούς δήλωσαν ότι ήταν πολύ «εξοικειωμένοι» με αυτό. Το 68% των ερωτηθέντων απάντησαν ότι δεν είχαν ακούσει ποτέ για το ΕΤΠ — αυτό το ποσοστό παραμένει υψηλό αν και βελτιώθηκε κατά 2% σε σύγκριση με την προηγούμενη έρευνα. 4.7.2. Συσκέψεις με τις εθνικές αρχές και τα ενδιαφερόμενα μέρη του ΕΤΠ Η έβδομη και όγδοη συνεδρίαση των αρμοδίων για επικοινωνία προσώπων του Ευρωπαϊκού Ταμείου προσαρμογής στην Παγκοσμιοποίηση, που είναι εκπρόσωποι του ΕΤΠ στα κράτη μέλη, πραγματοποιήθηκαν στις 9 Μαρτίου 2011 και στις 20 Οκτωβρίου 2011 στις Βρυξέλλες. Ένα μέρος κάθε συνεδρίασης αφιερώθηκε στη συζήτηση της πρότασης της Επιτροπής για επέκταση της «Παρέκκλισης λόγω κρίσης» πέραν της 30ής Δεκεμβρίου 2011 και την αναθεώρηση του ισχύοντος κανονισμού ΕΤΠ, με την πρόταση της Επιτροπής για συνέχισή του κατά την περίοδο 2014 έως 202010. Στις 25-26 Ιανουαρίου 2011 και στις 8 Μαρτίου 2011 πραγματοποιήθηκαν στις Βρυξέλλες δύο διασκέψεις ενδιαφερομένων παραγόντων για τη συζήτηση του μέλλοντος του ΕΤΠ ( μετά το 2011 και μετά το 2013). Οι εν λόγω διασκέψεις χρηματοδοτήθηκαν από τον προϋπολογισμό τεχνικής συνδρομής 2010 (άρθρο 8 παράγραφος 1 του κανονισμού ΕΤΠ). Το σεμινάριο ελεγκτών του ΕΤΠ (που χρηματοδοτήθηκε από τον προϋπολογισμό τεχνικής συνδρομής του 2010) πραγματοποιήθηκε στις 7 Απριλίου 2011 στις Βρυξέλλες. 4.7.3. Σχεδιασμός ηλεκτρονικού εντύπου αιτήσεων Μετά από πρόταση υποβολής προσφορών, η Επιτροπή ανέθεσε τη σύμβαση σχεδιασμού ηλεκτρονικού εντύπου αίτησης ΕΤΠ σε εξωτερική εταιρεία. Ο σκοπός του νέου εντύπου είναι η μείωση του χρόνου που απαιτείται από τη στιγμή υποβολής της αίτησης από μέρους ενός κράτους μέλους μέχρι την έγκριση της πρότασης που υποβάλλεται από την Επιτροπή προς το Ευρωπαϊκό Κοινοβούλιο και Συμβούλιο. 4.7.4. Δεύτερο στατιστικό πορτρέτο ΕΤΠ 2007-2011 Κατόπιν πρότασης υποβολής προσφορών, η Επιτροπή ανέθεσε τη σύμβαση για τη δημιουργία του δεύτερου στατιστικού πορτρέτου ΕΤΠ 2007-2011 σε εξωτερική εταιρεία. Το πορτρέτο πρόκειται να δημοσιευτεί κατά το πρώτο εξάμηνο του 2012. 4.7.5. Μεσοπρόθεσμη αξιολόγηση του ΕΤΠ Όπως προβλέπεται από το άρθρο 17 παράγραφος 1 στοιχείο α) του κανονισμού ΕΤΠ, η Επιτροπή προέβη σε μεσοπρόθεσμη αξιολόγηση της αποτελεσματικότητας και βιωσιμότητας των αποτελεσμάτων που επιτεύχθηκαν από το ΕΤΠ, η οποία ανατέθηκε μέσω σύμβασης σε εξωτερικούς εμπειρογνώμονες. Η τελική έκθεση της αξιολόγησης υποβλήθηκε στο τέλος του 2011 και είναι διαθέσιμη στον ιστοχώρο του ΕΤΠ (http://ec.europa.eu/egf). Η αξιολόγηση πραγματοποιήθηκε στο επίπεδο του ίδιου του μέσου και στο επίπεδο των επιμέρους υποθέσεων και μέτρων του ΕΤΠ. Η ανάλυση των πλέον μακροπρόθεσμων αποτελεσμάτων της υποστήριξης από το ΕΤΠ έλαβε υπόψη τα άτομα και τους τοπικούς εργοδότες και κοινότητες που έλαβαν στήριξη. Αναλύθηκαν δεκαπέντε υποθέσεις ΕΤΠ σε οκτώ κράτη μέλη ( Φινλανδία, Γαλλία, Γερμανία, Ιταλία, Λιθουανία, Μάλτα, Πορτογαλία και Ισπανία). Αυτές υλοποιήθηκαν σύμφωνα με τους αρχικούς κανόνες του ΕΤΠ ( της που εφαρμόζονταν από το 2007 μέχρι τα τέλη Απριλίου 2009), ήτοι ελάχιστο όριο 1000 απολύσεων, 12 μήνες για την υλοποίηση, ποσοστό συγχρηματοδότησης 50 %. Οι 15 αξιολογηθείσες υποθέσεις είναι εκείνες για τις οποίες οι τελικές εκθέσεις υποβλήθηκαν από τα κράτη μέλη από το 2008 μέχρι το 2010 και οι οποίες στη συνέχεια έκλεισαν [14]: || Έτος κλεισίματος Αριθ. || MS || Υπόθεση || EGF/2007/001 || FR || Peugeot || 2009 EGF/2007/003 || DE || BenQ || 2009 EGF/2007/004 || FI || Perlos || 2009 EGF/2007/005 || IT || Sardegna || 2011 EGF/2007/006 || IT || Piemonte || 2010 EGF/2007/007 || IT || Lombardia || 2011 EGF/2007/008 || MT || Textiles || 2009 EGF/2007/010 || PT || Lisboa-Alentejo || 2010 EGF/2008/001 || IT || Toscana || 2011 EGF/2008/002 || ES || Delphi || 2010 EGF/2008/003 || LT || Alytaus tekstilė || 2010 EGF/2008/004 || ES || Castilla Leon || 2010 EGF/2008/005 || ES || Catalonia || 2011 EGF/2009/001 || PT || North/Centre || 2011 EGF/2009/002 || DE || Nokia || 2010 Τα αποτελέσματα της μεσοπρόθεσμης αξιολόγησης είναι θετικά καθώς, όπως δείχνουν τα συγκεντρωμένα στοιχεία, το EGF προσφέρει προστιθέμενη αξία στις ενέργειες των κρατών μελών. Μετά από δωδεκάμηνη υποστήριξη ΕΤΠ, το 42 % των δικαιούχων εργαζομένων είχε βρει νέες θέσεις εργασίας, με ποσοστά επανένταξης που αυξάνονται περαιτέρω σε μεσοπρόθεσμη βάση. Αυτό αποτελεί ιδιαίτερα καλό αποτέλεσμα λαμβάνοντας υπόψη ότι πολλοί από τους υποστηριζόμενους εργαζόμενους περιλαμβάνονταν μεταξύ των αναζητούντων θέση εργασίας που ήταν δυσκολότερο να βοηθηθούν. Το ΕΤΠ βοήθησε τις δημόσιες υπηρεσίες απασχόλησης, τα κράτη μέλη να αντιμετωπίσουν καταστάσεις κρίσης που προκλήθηκαν από αιφνίδιες μεγάλης κλίμακας απολύσεις, συμπληρώνοντας υφιστάμενες εθνικές προσπάθειες καθώς και συνδρομή από το Ευρωπαϊκό Κοινωνικό Ταμείο (EΚΤ). Αυτό ήταν ακόμη σημαντικότερο, δεδομένου ότι οι περισσότερες υποθέσεις του ΕΤΠ σχετίζονταν με ομαδικές απολύσεις σε περιφέρειες και τοπικές κοινότητες που ήταν ήδη λιγότερο ευνοημένες — σε σύγκριση με τον αντίστοιχο εθνικό μέσο όρο — όσον αφορά την ανεργία, τις ευκαιρίες απασχόλησης και τον οικονομικό δυναμισμό. Το ΕΤΠ επιτρέπει στα κράτη μέλη να προσφέρουν περισσότερο εξατομικευμένη υποστήριξη σε μεγαλύτερο αριθμό εργαζομένων, επί μακρότερη περίοδο απ’ότι τα συνήθη προγράμματά τους και καλύτερα προσαρμοσμένη στα χαρακτηριστικά και τις ανάγκες κάθε εργαζόμενου. Μέσω ειδικά στοχευμένων μέτρων, ευκαιρίες απασχόλησης που προσφέρονται από τις τοπικές αγορές εργασίας δύνανται να συνδυαστούν με τα χαρακτηριστικά των απολυμένων εργαζομένων που λαμβάνουν συνδρομή από το ΕΤΠ. Η υλοποίηση του ΕΤΠ ενισχύει επίσης την καλή επικοινωνία μεταξύ εθνικών, περιφερειακών και τοπικών φορέων στα κράτη μέλη. 5. Τάσεις Καθώς μεγαλώνει ο αριθμός υποθέσεων του ΕΤΠ, είναι διαθέσιμα περισσότερα δεδομένα για τον προσδιορισμό των τάσεων στις αιτήσεις και για τον σχηματισμό μιας συνολικής εικόνας ως προς την κατεύθυνση των ενεργειών του Ταμείου. Τα στοιχεία που περιέχονται στα παρακάτω γραφήματα και στο Παράρτημα σχετίζονται με τις 97 αιτήσεις σε 32 οικονομικούς τομείς που ελήφθησαν από τον Ιανουάριο 2007 έως τον Δεκέμβριο 2011. Αναλυτικότερα αριθμητικά στοιχεία θα υποβληθούν στο δεύτερο στατιστικό πορτρέτο του ΕΤΠ, 2007-2011, το οποίο πρόκειται να δημοσιευτεί κατά το πρώτο εξάμηνο του 2012. Διάγραμμα 1: Αριθμός αιτήσεων που έχουν παραληφθεί, 2007-2011 || 2007 || 2008 || 2009 || 2010 || 2011 || Σύνολο Συνδεόμενο με την κρίση || ------- || ------ || 23 || 23 || 20 || 66 Συνδεόμενο με τα εμπορικά πρότυπα || 8 || 5 || 6 || 6 || 6 || 31 Σύνολο || 8 || 5 || 29 || 29 || 26 || 97 % του συνόλου || 8.2 % || 5.2 % || 29.9 % || 29.9 % || 26.8 % || 100.0 % Η τροποποίηση του κανονισμού ΕΤΠ κατά το 2009 με τις προσωρινές και μόνιμες αλλαγές είχε ορατό αντίκτυπο στον αριθμό των αιτήσεων που ελήφθησαν από την Ευρωπαϊκή Επιτροπή, εμφανίζοντας σημαντική αύξηση του αριθμού των αιτήσεων από το Μάιο του 2009 και μετά. Καθόλη την περίοδο 2007-2011 υπήρξαν 31 αιτήσεις συνδεόμενες με τα εμπορικά πρότυπα και 66 αιτήσεις συνδεόμενες με την κρίση. Περίπου το 80 % των αιτήσεων που ελήφθησαν μετά τον Μάιο 2009 (όταν τέθηκε σε ισχύ ο τροποποιημένος κανονισμός ΕΤΠ) ήταν σχετικές με την παγκόσμια χρηματοπιστωτική και οικονομική κρίση. Όπως φαίνεται στο παράρτημα 2, οι Κάτω Χώρες και η Ισπανία υπήρξαν τα κράτη μέλη τα οποία υπέβαλαν τον υψηλότερο αριθμό αιτήσεων για χρηματοδότηση ΕΤΠ (16 αιτήσεις η καθεμία), ακολουθούμενες από την Ιταλία (12 αιτήσεις) και τη Δανία (8 αιτήσεις). Επτά κράτη μέλη δεν είχαν ακόμη υποβάλει αίτηση για στήριξη ΕΤΠ μέχρι τις 31.12.2011: Εσθονία, Κύπρος, Λετονία, Λουξεμβούργο, Ουγγαρία, Σλοβακία και το Ηνωμένο Βασίλειο. Διάγραμμα 2: Ποσά που ζητήθηκαν από το ΕΤΠ ανά κράτος μέλος, 2007-2011 εκατ. ευρώ Καθόλη την περίοδο 2007-2011 ζητήθηκε από το ΕΤΠ συνολικό ποσό 414,9 εκατομμυρίων ευρώ εκ μέρους 20 κρατών μελών. Η Ιταλία ζήτησε το υψηλότερο ποσόν συγχρηματοδότησης από το ΕΤΠ (66,2 εκατομμύρια / 12 αιτήσεις) ακολουθούμενη από την Ιρλανδία (60,6 εκατομμύρια / 6 αιτήσεις) και την Δανία ( 49,9 εκατομμύρια /8 αιτήσεις). Τα ποσά που δεν έχουν ακόμη εγκριθεί είναι ενδεικτικά, καθώς ενδέχεται ακόμη να μεταβληθούν κατά τη διάρκεια της φάσης αξιολόγησης. Διάγραμμα 3: Αριθμός δικαιούχων εργαζόμενων ανά κράτος μέλος, 2007-2011 Η Ιταλία είναι το κράτος μέλος που ζήτησε συνδρομή ΕΤΠ για το μεγαλύτερο αριθμό απολυμένων εργαζομένων (13 910/12 αιτήσεις), ακολουθούμενη από την Ισπανία (12 806/16 αιτήσεις) και την Ιρλανδία (9 835/6 αιτήσεις). Σε 11 άλλες χώρες, ο αριθμός κυμαίνεται από λίγο άνω των 8 000 στη Γερμανία έως λίγο άνω των 1 400 στη Ρουμανία. Σε καθένα από τα υπόλοιπα έξι κράτη μέλη τα οποία υπέβαλαν αιτήσεις, ο αριθμός των εργαζομένων που αφορούν αυτές ήταν χαμηλότερος των 1 000. Διάγραμμα 4:Αριθμός αιτήσεων ανά κλάδο (NACE Αναθ. 2), 2007-2011 Κατά την περίοδο 2007-2011 το ΕΤΠ έλαβε αιτήσεις από 32 συνολικά τομείς δραστηριότητας (βλέπε παράρτημα 1). Η πλειονότητα αυτών αφορούσε μεταποιητικές βιομηχανίες αλλά επίσης και κατασκευαστικό τομέα και υπηρεσίες. Τέσσερις κλάδοι μεταποίησης κάλυπταν τον μεγαλύτερο αριθμό αιτήσεων: Η αυτοκινητοβιομηχανία (14 αιτήσεις ή 14,4 % του συνόλου), ακολουθούμενη από τον τομέα κλωστοϋφαντουργία (10 αιτήσεις ή 10,3 % του συνόλου), ο κλάδος εκτύπωσης και ο κλάδος μηχανημάτων και εξοπλισμού (9 και 8 αιτήσεις αντίστοιχα ή 8-9 % ο καθένας). Περίπου 10 % (10 αιτήσεις) προέρχονταν από τον ευρύτερο κατασκευαστικό τομέα, που καλύπτει τον οικοδομικό τομέα, δραστηριότητες εξειδικευμένων κατασκευών και δραστηριότητες αρχιτέκτονα και μηχανικού (ο εν λόγω τομέας θα μπορούσε να φτάσει τις 14 αιτήσεις ή περίπου το 14 % αν συμπεριληφθούν οι βοηθητικοί τομείς όπως ο ξυλουργικός / επιπλοποιΐα και η κεραμουργία). Για σχεδόν το ήμισυ των τομέων, το ΕΤΠ έλαβε μόνο μία αίτηση. Διάγραμμα 5: Αριθμός δικαιούχων εργαζομένων ανά κλάδο (NACE Αναθ. 2), 2007-2011 Οι υπόψη κλάδοι είναι κατά πρώτο και κυριότερο λόγο η αυτοκινητοβιομηχανία, με περισσότερους από 19.000 δικαιούχους εργαζόμενους (21,7 % του συνόλου των υποβληθεισών αιτήσεων), ακολουθούμενη από την κλωστοϋφαντουργία ( με περισσότερους από 11.000 δικαιούχους εργαζόμενους ή 12,6 % του συνόλου των υποβληθεισών αιτήσεων) και ο οικοδομικός τομέας ( σχεδόν 7 000 δικαιούχοι εργαζόμενοι ή 7,8 % του συνόλου των υποβληθεισών αιτήσεων). Διάγραμμα 6: Μέσος όρος ποσού που ζητήθηκε από το ΕΤΠ ανά δικαιούχο εργαζόμενο κατά κράτος μέλος, 2007‑2011 EUR || Μέσος όρος Το διάγραμμα 6 απεικονίζει το μέσο όρο της στήριξης του ΕΤΠ ανά δικαιούχο εργαζόμενο. Η στήριξη του ΕΤΠ ανά δικαιούχο εργαζόμενο ήταν μεγαλύτερη στην Αυστρία και στη Δανία φθάνοντας περίπου τα 15.000 και τα 10.000 ευρώ αντίστοιχα. Αντίθετα, στη Λιθουανία, στην Σλοβενία και στην Τσεχική δημοκρατία, η υποστήριξη που ζητήθηκε ήταν χαμηλότερη των 1000 ευρώ ανά εργαζόμενο. 6. Συμπέρασμα Οι μέχρι τούδε εμφανιζόμενες τάσεις δείχνουν ότι αιτήσεις ΕΤΠ έχουν υποβληθεί για συνεχώς αυξανόμενο αριθμό τομέων και από μέρους συνεχώς αυξανόμενου αριθμού κρατών μελών. Τα κράτη μέλη επιπλέον έχουν αποκτήσει εμπειρία στην επιλογή των πλέον κατάλληλων μέτρων, στον προγραμματισμό της συνδρομής τους προς απολυμένους εργαζόμενους κατ’αποτελεσματικό τρόπο και στη χρησιμοποίηση του ΕΤΠ για τη δοκιμή νέων προσεγγίσεων. Χρησιμοποιούν επίσης όλο και περισσότερο τη δυνατότητα ανακατεύθυνσης των κονδυλίων μεταξύ μέτρων κατά τη διάρκεια της υλοποίησης σχεδίου ώστε να κάνουν πλήρη χρήση των διαθέσιμων κονδυλίων. Το γεγονός ότι η προσωρινή «παρέκκλιση λόγω κρίσης» του ΕΤΠ δεν επεκτάθηκε πέραν του τέλους του 2011 (μη επίτευξη ενισχυμένης πλειοψηφίας στο Συμβούλιο όπου οκτώ χώρες ψήφισαν κατά), περιόρισε τις δυνατότητες για συνδρομή της ΕΕ σε εργαζόμενους που ακόμη πλήττονται σε μεγάλο βαθμό από την οικονομική και χρηματοπιστωτική κρίση. Από το 2012 μέχρι το τέλος της τρέχουσας περιόδου προγραμματισμού (τέλος του 2013), οι μόνιμες αλλαγές στον τροποποιημένο κανονισμό (κατώτατο όριο μειωμένο στις 500 απολύσεις, περίοδος υλοποίησης αυξημένη στους 24 μήνες από την ημερομηνία υποβολής της αίτησης) θα συνεχίσουν να εφαρμόζονται, διευκολύνοντας τις αιτήσεις από κράτη μέλη που αφορούν απολύσεις οι οποίες αποτελούν συνέπεια σημαντικών διαρθρωτικών αλλαγών στα παγκόσμια εμπορικά πρότυπα. Αν αναπτυχθεί το πλήρες δυναμικό του ΕΤΠ, συμπληρωματικά προς άλλα διαθέσιμα μέσα χρηματοδότησης και σε συνεννόηση με τους σημαντικότερους εμπλεκόμενους παράγοντες, οι απολυμένοι εργαζόμενοι που είναι επιλέξιμοι για στήριξη από το ΕΤΠ δύνανται να βοηθηθούν κατά τρόπο προσαρμοσμένο στις ανάγκες τους και εξατομικευμένο, βελτιώνοντας με τον τρόπο αυτόν τις ευκαιρίες τους στην αγορά εργασίας σε μεσοπρόθεσμη και μακροπρόθεσμη βάση καθώς οι αγορές βαθμιαία θα ανακάμπτουν από την κρίση. Παραρτημα 1 — αιτησεις EΤΠ ανα κατηγορία οικονομικής δραστηριότητας μέχρι τις Δεκεμβρίου 2011 (97 αιτησεις) Αυτοκινητοβιομηχανία (NACE: («Κατασκευή αυτοκίνητων οχημάτων, ρυμουλκούμενων και ημιρυμουλκούμενων οχημάτων», κλάδος 29) Αριθ. || ΚΜ || Υπόθεση EGF/2007/001 || FR || Peugeot EGF/2007/010 || PT || Lisboa-Alentejo EGF/2008/002 || ES || Delphi EGF/2008/004 || ES || Castilla Leon EGF/2009/007 || SE || Volvo EGF/2009/009 || AT || Steiermark EGF/2009/013 || DE || Karmann EGF/2009/019 || FR || Renault EGF/2010/002 || ES || Cataluña EGF/2010/004 || PL || Wielkopolskie EGF/2010/015 || FR || Peugeot EGF/2010/031 || BE || General Motors Belgium EGF/2011/003 || DE || Arnsberg-Düsseldorf EGF/2011/005 || PT || Norte e Centro Παραγωγή κλωστοϋφαντουργικών υλών (NACE: Παραγωγή κλωστοϋφαντουργικών υλών, κλάδος 13) Αριθ. || ΚΜ || Υπόθεση EGF/2007/005 || IT || Sardegna EGF/2007/006 || IT || Piemonte EGF/2007/007 || IT || Lombardia EGF/2008/001 || IT || Toscana EGF/2008/003 || LT || Alytaus tekstilė EGF/2008/005 || ES || Cataluña EGF/2009/001 || PT || North/Centre EGF/2009/004 || BE || Oost-West Vlaanderen EGF/2009/005 || BE || Limburg EGF/2010/009 || ES || Valencia Είδη ένδυσης (NACE: Κατασκευή ειδών ενδυμασίας, κλάδος 14) Αριθ. || ΚΜ || Υπόθεση EGF/2007/008 || MT || Textiles EGF/2009/018 || LT || Wearing apparel EGF/2010/003 || ES || Galicia EGF/2010/014 || SI || Mura Κλάδος εκτύπωσης (NACE: Εκτύπωση και αναπαραγωγή καταγραμμένων μέσων, κλάδος 18) Αριθ. || ΚΜ || Υπόθεση EGF/2009/026 || NL || Noord Holland and Utrecht EGF/2009/027 || NL || Noord Brabant and Zuid Holland EGF/2009/028 || NL || Limburg EGF/2009/029 || NL || Gelderland and Overijssel EGF/2009/030 || NL || Drenthe EGF/2010/027 || NL || N Brabant Div 18 EGF/2010/028 || NL || Overijssel Div 18 EGF/2010/029 || NL || Z Holland/Utrecht Div 18 EGF/2010/030 || NL || N Holland/Flevoland Div 18 Μηχανήματα και εξοπλισμός (NACE: Κατασκευή μηχανημάτων και εξοπλισμού μ.α.α., κλάδος 28) Αριθ. || ΚΜ || Υπόθεση EGF/2009/015 || DK || Danfoss Group EGF/2009/031 || DK || Linak EGF/2010/001 || DK || Nordjylland EGF/2010/006 || PL || H.Cegielski-Poznań EGF/2010/013 || PL || Podkarpackie EGF/2010/017 || DK || Midtjylland machinery EGF/2010/018 || DE || Heidelberger Druckmaschinen AG EGF/2010/022 || DK || LM Glasfiber Κατασκευές (NACE: Κατασκευή κτιρίων, κλάδος 41) Αριθ. || ΚΜ || Υπόθεση EGF/2009/011 || NL || Heijmans EGF/2009/017 || LT || Construction EGF/2010/019 || IE || Construction 41 EGF/2011/002 || IT || Trentino-Alto Adige EGF/2011/006 || ES || Valencia EGF/2011/009 || NL || Gelderland EGF/2011/017 || ES || Aragon Εξειδικευμένες κατασκευαστικές δραστηριότητες(NACE: Εξειδικευμένες κατασκευαστικές δραστηριότητες, κλάδος 43) Αριθ. || ΚΜ || Υπόθεση EGF/2010/020 || IE || Construction 43 EGF/2011/012 || NL || Noord Brabant-Zuid Holland Αρχιτεκτονικές δραστηριότητες και δραστηριότητες μηχανικών·(NACE: Αρχιτεκτονικές δραστηριότητες και δραστηριότητες μηχανικών· τεχνικές δοκιμές και αναλύσεις, κλάδος 71) Αριθ. || ΚΜ || Υπόθεση EGF/2010/021 || IE || Construction 71 Ηλεκτρονικός εξοπλισμός (NACE: Κατασκευή ηλεκτρονικών υπολογιστών, ηλεκτρονικών και οπτικών προϊόντων, κλάδος 26) Αριθ. || ΚΜ || Υπόθεση EGF/2009/023 || PT || Qimonda EGF/2010/008 || AT || AT&S EGF/2010/011 || NL || NXP Semiconductors EGF/2011/013 || DK || Flextronics EGF/2011/025 || IT || Lombardia Κινητά τηλέφωνα (NACE: Κατασκευή ηλεκτρονικών υπολογιστών, ηλεκτρονικών και οπτικών προϊόντων, κλάδος 26) Αριθ. || ΚΜ || Υπόθεση EGF/2007/003 || DE || BenQ EGF/2007/004 || FI || Perlos EGF/2009/002 || DE || Nokia EGF/2011/014 || RO || Nokia Ηλ. υπολογιστές (NACE: Κατασκευή ηλεκτρονικών υπολογιστών, ηλεκτρονικών και οπτικών προϊόντων, κλάδος 26) Αριθ. || ΚΜ || Υπόθεση EGF/2009/008 || IE || Dell Βασικά μέταλλα (NACE: Παραγωγή βασικών μετάλλων, κλάδος 24) Αριθ. || ΚΜ || Υπόθεση EGF/2009/022 || BG || Kremikovtsi AD (not eligible) EGF/2010/007 || AT || Steiermark-Niederösterreich EGF/2011/021 || NL || Zalco Ηλεκτρικές οικιακές συσκευές (NACE: Κατασκευή ηλεκτρικού εξοπλισμού, κλάδος 27) Αριθ. || ΚΜ || Υπόθεση EGF/2009/006 || IT || Gruppo Merloni EGF/2009/010 || LT || AB Snaige EGF/2011/023 || IT || Antonio Merloni Λιανικό εμπόριο (NACE: Λιανικό εμπόριο, εκτός από το εμπόριο μηχανοκίνητων οχημάτων και μοτοσικλετών, κλάδος 47) Αριθ. || ΚΜ || Υπόθεση EGF/2010/010 || CZ || Unilever EGF/2010/016 || ES || Aragon EGF/2011/004 || EL || Aldi Hellas Ξυλουργικά προϊόντα οικοδομικής (NACE: Βιομηχανία ξύλου και κατασκευή προϊόντων από ξύλο και φελλό, εκτός από τα έπιπλα, κλάδος 16) Αριθ. || ΚΜ || Υπόθεση EGF/2009/020 || ES || Καστίλη - Λα Μάντσα EGF/2011/022 || ES || Castilla y León-Castilla-La Mancha Ναυπηγική βιομηχανία (NACE: Κατασκευή λοιπού εξοπλισμού μεταφορών , κλάδος 30) Αριθ. || ΚΜ || Υπόθεση EGF/2010/025 || DK || Odense Steel Shipyard EGF/2011/008 || DK || Odense Steel Shipyard Μοτοσυκλέτες (NACE: Κατασκευή λοιπού εξοπλισμού μεταφορών, κλάδος 30) Αριθ. || ΚΜ || Υπόθεση EGF/2011/026 || IT || Emilia Romagna Μεταλλουργία (NACE: Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού, κλάδος 25) Αριθ. || ΚΜ || Υπόθεση EGF/2011/018 || ES || País Vasco EGF/2011/019 || ES || Galicia Υποδηματοποιία (NACE: Βιομηχανία δέρματος και δερμάτινων ειδών, κλάδος 15) Αριθ. || ΚΜ || Υπόθεση EGF/2010/026 || PT || Rohde EGF/2011/020 || ES || Valencia Χονδρικό εμπόριο (NACE: χονδρικό εμπόριο, κλάδος 46) Αριθ. || ΚΜ || Υπόθεση EGF/2010/012 || NL || Noord Holland ICT Άδεια συντήρησης αεροσκάφους (NACE: Επισκευή και εγκατάσταση μηχανημάτων και εξοπλισμού κλάδος 33) Αριθ. || ΚΜ || Υπόθεση EGF/2009/021 || IE || SR Technics Εκδόσεις (NACE: Εκδοτικές δραστηριότητες, κλάδος 58) Αριθ. || ΚΜ || Υπόθεση EGF/2009/024 || NL || Noord Holland and Zuid Holland Έπιπλα (NACE: Κατασκευή επίπλων, κλάδος 31) Αριθ. || ΚΜ || Υπόθεση EGF/2009/016 || LT || Furniture Κεραμικά (NACE: Κατασκευή άλλων προϊόντων από μη μεταλλικά ορυκτά, κλάδος 23) Αριθ. || ΚΜ || Υπόθεση EGF/2009/014 || ES || Valencia EGF/2011/007 || IT || Lazio Υαλοκρύσταλλοι (NACE: Κατασκευή άλλων προϊόντων από μη μεταλλικά ορυκτά, κλάδος 23) Αριθ. || ΚΜ || Υπόθεση EGF/2009/012 || IE || Waterford Crystal Πέτρα/μάρμαρο (δομικά υλικά) (NACE: Κατασκευή άλλων προϊόντων από μη μεταλλικά ορυκτά, κλάδος 23) Αριθ. || ΚΜ || Υπόθεση EGF/2010/005 || ES || Valencia Οδικές μεταφορές (NACE: Χερσαίες μεταφορές και μεταφορές μέσω αγωγών, κλάδος 49) Αριθ. || ΚΜ || Υπόθεση EGF/2011/001 || AT || Nieder- und Oberösterreich Προϊόντα καπνού (NACE: Παραγωγή προϊόντων καπνού, κλάδος 12) Αριθ. || ΚΜ || Υπόθεση EGF/2011/010 || AT || Austria Tabak Κοινωνική μέριμνα (NACE: Δραστηριότητες κοινωνικής μέριμνας χωρίς παροχή καταλύματος, κλάδος 88) Αριθ. || ΚΜ || Υπόθεση EGF/2011/011 || AT || Soziale Dienstleistungen Φαρμακευτικά προϊόντα (NACE: Παραγωγή βασικών φαρμακευτικών προϊόντων και φαρμακευτικών σκευασμάτων, κλάδος 21) Αριθ. || ΚΜ || Υπόθεση EGF/2011/015 || SE || AstraZeneca Υπηρεσίες ΤΠΕ (NACE: Δραστηριότητες προγραμματισμού ηλεκτρονικών υπολογιστών, παροχής συμβουλών και συναφείς δραστηριότητες, κλάδος 62) Αριθ. || ΚΜ || Υπόθεση EGF/2011/016 || ES || Agile Αποθήκευση (NACE: Αποθήκευση και υποστηρικτικές προς τη μεταφορά δραστηριότητες, κλάδος 52) Αριθ. || ΚΜ || Υπόθεση EGF/2011/24 || IT || Medcenter || || Συνολικός αριθμός αιτήσεων 97 συνολικός αριθμός βιομηχανικών κλάδων: 32 στον παραπάνω πίνακα, οι ακόλουθοι οκτώ υπο - κλάδοι NACE λογίζονται ως χωριστοί κλάδοι: ηλεκτρονικοί υπολογιστές, κινητά τηλέφωνα, ηλεκτρονικές εξοπλισμός (Nace 26) ναυπηγική βιομηχανία, μοτοσυκλέτες (Nace 30) κεραμικά, υαλοκρύσταλλοι, Πέτρα/μάρμαρο (δομικά υλικά)(Nace 23) *) οι ακόλουθες έξι υποθέσεις αποσύρθηκαν από μέρους των κρατών μελών (μέχρι 31/12/2011) και δεν συμπεριλήφθηκαν στον πίνακα: EGF/2007/002 FR Renault ( αποσύρθηκε τον Ιούλιο 2009) EGF/2007/009 ES DELPHI ( αποσύρθηκε το 2007) EGF/2009/003 AT Magna Steyr ( αποσύρθηκε το 2009) EGF/2009/025 NL Noord Brabant ( αποσύρθηκε τον Απρίλιο 2010) EGF/2010/023 ES Lear ( αποσύρθηκε τον Ιούλιο 2011) EGF/2010/024 NL ABN Amrobank ( αποσύρθηκε τον Μάρτιο 2011) Παραρτημα 2 —Επισκοπηση των αιτησεων ΕΤΠ μέχρι τις 31 Δεκεμβρίου 2011 ανά κράτος μέλος και τυπο αίτησησ ( κριτηρια άρθρου 1 σε ) 1) Ο πίνακας περιέχει τις τροποποιήσεις στις 31.12.2011. 2) Προσωρινή παρέκκλιση με στόχο την επέκταση του πεδίου εφαρμογής του ΕΤΠ στην παγκόσμια χρηματοπιστωτική και οικονομική κρίση και την αύξηση της συγχρηματοδότησης του ΕΤΠ στο 65% του συνόλου των δαπανών εφαρμόσθηκε σε όλες τις αιτήσεις που υποβλήθηκαν από την 1η Μαϊου 2009 έως τις 30 Δεκεμβρίου 2011 (Κανονισμός (ΕΚ) αριθ. 546/2009 που τροποποιεί τον κανονισμό (ΕΚ) αριθ. 1927/2006 (ΕΕ L 167 της 29.06.2009). 3) Μία από τις υπόβληθείσες αιτήσεις (EGF/2009/022 BG/Kremikovtsi) ήταν μη επιλέξιμη (SEC(2010) 993 τελικό της 30.8.2010). 4) Έξι υποθέσεις που αποσύρθηκαν από τα αιτούντα κράτη μέλη δεν περιλαμβάνονται στις στατιστικές. 5) Επτά κράτη μέλη δεν είχαν ακόμη υποβάλει αιτήσεις για υποστήριξη από το ΕΤΠ έως τις 31.12.2011: Εσθονία, Κύπρος, Λετονία, Λουξεμβούργο, Ουγγαρία, Σλοβακία και το Ηνωμένο Βασίλειο. [1] Κανονισμός (ΕΚ) αριθ. 1927/2006, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση (ΕΕ L 406 της 30.12.2006, σ.1), όπως διορθώθηκε στην ΕΕ L 48 της 22.2.2008, σ. 82 για όλες τις γλώσσες και στην ΕΕ L 202 της 31.7.2008, σ. 74 μόνο για την αγγλική γλώσσα. [2] Κανονισμός (ΕΚ) αριθ. 546/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του ευρωπαϊκού ταμείου προσαρμογής στην παγκοσμιοποίηση (ΕΕ L 167 της 29.6.2009). [3] Εφαρμόζεται σε αιτήσεις για ΕΤΠ που υποβλήθηκαν μεταξύ 1.5.2009 και 30.12.2011, σύμφωνα με το άρθρο 1 παράγραφος 1 στοιχείο α) του τροποποιηθέντος κανονισμού ΕΤΠ. [4] Έκθεση της Επιτροπής της 6ης Ιουνίου 2011 (COM(2011) 405 τελικό. [5] Συμπεριλαμβανομένων δύο υποθέσεων που αποσύρθηκαν το 2011 (EGF /2010/023 ES/Lear και EGF/2010/024 NL/ABN Amrobank). [6] Κατασκευή κτιρίων (4), αυτοκινητοβιομηχανία (2), ηλεκτρονικός εξοπλισμός (2), κλάδος επεξεργασίας μετάλλου (2), ναυπηγική (1), υποδηματοποιία (1), βασικά μέταλλα (1), λιανικό εμπόριο (1), κεραμουργία (1), οι εξειδικευμένες κατασκευαστικές δραστηριότητες (1), κινητά τηλέφωνα (1), ξυλουργική και επιπλοποιία (1), οικιακές ηλεκτρικές συσκευές (1), οδικές μεταφορές (1), προϊόντα καπνού (1), δραστηριότητες κοινωνικής εργασίας (1), φαρμακοβιομηχανία (1), υπηρεσίες ΤΠΕ (1), αποθήκευση και φύλαξη (1), μοτοσικλέτες (1). [7] Not counting EUR 382 200, reimbursed by Spain for a case withdrawn in 2011 (EGF 2010/023 ES/Lear). [8] Ο πίνακας αυτός καταρτίστηκε από την Επιτροπή με βάση τα μέτρα που υλοποιήθηκαν από τα κράτη μέλη, όπως αναφέρθηκαν στις τελικές τους εκθέσεις. Οι κατηγορίες των μέτρων είναι παρόμοιες, αλλά όχι ταυτόσημες, με τη μεθοδολογία της Eurostat που περιγράφεται στην βάση δεδομένων πολιτικής για την αγορά εργασίας— Μεθοδολογία — Αναθεώρηση Ιουνίου 2006. Ορισμένα από τα συγχρηματοδοτηθέντα μέτρα, όπως επιδόματα αναζήτησης εργασίας, επιδόματα κατάρτισης και επιδόματα διαβίωσης κατά τη διάρκεια των ενεργών μέτρων για την αγορά εργασίας, δεν εντάσσονται σε καμία από τις κατηγορίες της Eurostat. [9] COM(2011) 500 τελικό της 29.6.2011. [10] COM(2011) 608 τελικό της 6.10.2011. [11] ΕΕ C 139 της 14.6.2006, σ. 1. [12] ΕΕ L 154 της 19.6.2010, σ. 27. [13] http://ec.europa.eu/public_opinion/archives/ebs/ebs_377_en.pdf [14] Δεν λαμβάνεται υπόψη η περίπτωση EGF/2007/002 FR/Renault που αποσύρθηκε το 2009.